open-index/open-wikipedia-markdown huggingface dataset:
కొయ్యే మోషేన్‌రాజు

**కొయ్యే మోషేన్‌రాజు** ఆంధ్రప్రదేశ్ రాష్ట్రానికి చెందిన రాజకీయ నాయకుడు, ఆంధ్రప్రదేశ్ శాసనమండలి సభ్యుడు. కొయ్యే మోషేన్‌రాజు 2021 నవంబరు 19న ఆంధ్రప్రదేశ్ శాసనమండలి ఛైర్మన్‌గా బాధ్యతలు చేపట్టాడు.

## జననం, విద్యాభాస్యం
మోషేన్‌రాజు 1965 ఏప్రిల్ 10లో ఆంధ్రప్రదేశ్ రాష్ట్రం, పశ్చిమ గోదావరి జిల్లా, భీమవరంలో జన్మించాడు. ఆయన బీఏ వరకు చదువుకున్నాడు

## రాజకీయ జీవితం
మోషేన్‌రాజు అతిపిన్న వయస్సులో 1987లో భీమవరం పురపాలక సంఘం ఎన్నికల్లో కాంగ్రెస్‌ అభ్యర్థిగా పోటీ చేసి కౌన్సిలర్‌గా ఎన్నికయ్యాడు. ఆయన వరుసగా నాలుగు పర్యాయాలు కౌన్సిలర్‌గా ఎన్నికైయ్యాడు. మోషేన్‌రాజు 2009లో కొవ్వూరు శాసనసభ నియోజకవర్గం నుంచి కాంగ్రెస్‌ అభ్యర్థిగా పోటీ చేసి ఓటమి పాలయ్యాడు. ఆయన కాంగ్రెస్ పార్టీలో జిల్లా కాంగ్రెస్‌ కమిటీ అధ్యక్షుడిగా, రాష్ట్ర జనరల్‌ సెక్రటరీగా వివిధ హోదాల్లో పనిచేశాడు.మోషేన్‌రాజు 2010లో వై.ఎస్. జగన్మోహన్ రెడ్డి కాంగ్రెస్‌ పార్టీని వీడిన మరుసటి రోజే డీసీసీ అధ్యక్ష పదవికి రాజీనామా చేసి ఆయనకు మద్దతు ప్రకటించాడు. ఆయన వైఎస్సార్ కాంగ్రెస్ పార్టీలో చేరి ఉండి శాసనసభ నియోజకవర్గం ఇన్‌చార్జీగా పనిచేశాడు. వైసీపీలోఎస్సీ, ఎస్టీ సెల్‌ విభాగంలో పలు హోదాల్లో పనిచేశాడు. ఆయన ప్రస్తుతం వైఎస్సార్ కాంగ్రెస్ పార్టీ రాష్ట్ర జనరల్‌ సెక్రటరీగా పనిచేస్తున్నాడు. మోషేన్‌రాజు 2021 జూన్ 14న గవర్నర్ కోటలో ఎమ్మెల్సీగా ఎన్నికయ్యాడు. ఆయన 2021 జూన్ 21న ఎమ్మెల్సీగా ప్రమాణ స్వీకారం చేశాడు. కొయ్యే మోషేన్‌రాజు 2021 నవంబరు 19న ఆంధ్రప్రదేశ్ శాసనమండలి ఛైర్మన్‌గా బాధ్యతలు చేపట్టాడు.
## ఇవి కూడా చూడండి
* ఆంధ్రప్రదేశ్ శాసనమండలి చైర్మన్ల జాబితా
* ఆంధ్రప్రదేశ్ శాసనసభ
* ఆంధ్రప్రదేశ్ శాసనమండలి
## మూలాలు


వర్గం:ఆంధ్రప్రదేశ్ శాసనమండలి సభ్యులు
వర్గం:పశ్చిమ గోదావరి జిల్లా వ్యక్తులు
వర్గం:ఆంధ్రప్రదేశ్ శాసనమండలి అధ్యక్షులు
వర్గం:1965 జననాలు
సన్ ఆఫ్ ఇండియా

**సన్‌ ఆఫ్‌ ఇండియా** దేశభక్తి ప్రధానాంశంగా 2021లో నిర్మించిన తెలుగు సినిమా. శ్రీ లక్ష్మీప్రసన్న పిక్చర్స్, 24 ఫ్రేమ్స్‌ ఫ్యాక్టరీ బ్యానర్ పై మంచు విష్ణు ఈ సినిమాను నిర్మించగా డైమండ్‌ రత్నబాబు దర్శకత్వం వహించాడు. మోహన్ బాబు, శ్రీకాంత్, తనికెళ్ళ భరణి ప్రధాన పాత్రల్లో నటించిన ఈ సినిమా 2022 ఫిబ్రవరి 18న విడుదలై, 2022 మే 17న అమెజాన్ ప్రైమ్ వీడియో ఓటీటీలో విడుదలైంది.
## కథ
బాబ్జీ (మోహ‌న్‌బాబు) ఎన్‌.ఐ.ఎ అధికారిణి అయిన ఐరా (ప్ర‌గ్యా జైశ్వాల్‌) ద‌గ్గ‌ర డ్రైవ‌ర్‌గా ప‌నిచేస్తుంటాడు. తిరుపతి బయలుదేరిన కేంద్ర మంత్రి మహేంద్ర భూపతి (శ్రీకాంత్) తలకోనలో కిడ్నాప్‌కి గుర‌వుతాడు. ఈ కేసుని ఛేదించ‌డం కోసం ఐరా రంగంలోకి దిగుతుంది. ఈ క్రమంలో కిడ్నాప్‌ల వెన‌క బాబ్జీ అని తెలుస్తుంది. ఇంత‌కీ బాబ్జీ ఆ కిడ్నాప్‌లు ఎందుకు చేశాడు? అతను గతం ఏమిటి? అనేదే మిగతా సినిమా కథ.
## చిత్రనిర్మాణం
ఈ సినిమాను 2020 ఆగస్టు 15 స్వాతంత్ర్య దినోత్సవం రోజున ‘సన్ ఆఫ్ ఇండియా’ సినిమాను మోహన్ బాబు ప్రకటించాడు. ఈ సినిమా 2020 అక్టోబరు 23న పూజ కార్యక్రమాలతో సినిమా షూటింగ్ ప్రారంభమైంది. ఈ సినిమా టీజర్‌కు చిరంజీవి వాయిస్‌ ఓవర్‌ ఇచ్చాడు.

## నటీనటులు

*మోహన్ బాబు
*మీనా
*ప్రగ్యా జైస్వాల్
*శ్రీకాంత్
*సునీల్
*తనికెళ్ళ భరణి
*నరేశ్
*పోసాని కృష్ణమురళి
*ఆలీ
*వెన్నెల కిశోర్
*పృథ్వీరాజ్
*రఘుబాబు
*రాజా రవీంద్ర
*రవిప్రకాష్
* బండ్ల గణేష్ 
*సుప్రీత్ రెడ్డి

## సాంకేతిక నిపుణులు
*బ్యానర్: శ్రీ లక్ష్మీ ప్రసన్న పిక్చర్స్, 24 ఫ్రేమ్స్ ఫ్యాక్టరీ
*నిర్మాత: మంచు విష్ణు
*దర్శకత్వం: డైమండ్ రత్నబాబు
* స్క్రీన్ ప్లే: మోహన్ బాబు
*సంగీతం: ఇళయరాజా

## మూలాలు

వర్గం:2021 తెలుగు సినిమాలు
వర్గం:2021 సినిమాలు
ఆసిన్

**ఆసిన్ తొట్టుంకల్** (జ. 1985 అక్టోబరు 26) భారతీయ నటీమణి.  ఈమె తమిళ, తెలుగు హిందీ సినిమాల్లో ఎక్కువగా నటించింది. ఈమె భరతనాట్యంలో శిక్షణ పొందిన నర్తకి. ఈమె మూడు ఫిల్మ్ ఫేర్ అవార్డులు పొందింది. మొదటగా దక్షిణాది చలనచిత్ర పరిశ్రమలో నటన ప్రారంభించిన ఈమె తర్వాత బాలీవుడ్ లో నటించడం మొదలు పెట్టింది. ఈమె ఎనిమిది భాషల్లో మాట్లాడగలదు. తన డబ్బింగ్ తానే చెప్పుకోగలదు. నటి పద్మిని తర్వాత అన్ని భాషల్లోనూ డబ్బింగ్ చెప్పుకున్న మలయాళీ నటి ఈమే. 2007 లో ఆన్ లైన్ తమిళ సినిమా పత్రికలు ఈమెను క్వీన్ ఆఫ్ కాలీవుడ్ అని వర్ణించాయి.

## ఇవి కూడ చూడండి
మజా

## మూలాలు
మన్మోహన్ సింగ్ లిబర్హాన్

**మన్మోహన్ సింగ్ లిబర్హాన్**, (11 నవంబర్ 1938) భారతీయ న్యాయవాది. 1998-2000 మధ్యకాలంలో ఉమ్మడి ఆంధ్రప్రదేశ్ హైకోర్టు ప్రధాన న్యాయమూర్తిగా పనిచేశాడు. బాబ్రీ మసీదు కూల్చివేతపై ఒక నివేదికను తయారు చేసిన  లిబర్హాన్ అయోధ్య కమిషన్ ఆఫ్ ఎంక్వైరీకి 17 సంవత్సరాలపాటు నాయకత్వం వహించాడు.

## వృత్తి జీవితం
ఉత్తర భారత రాష్ట్రమైన హర్యానాకు మన్మోహన్ సింగ్ లిబర్హాన్ అడ్వకేట్ జనరల్ గా పనిచేశాడు. అనతికాలంలోనే పంజాబ్, హర్యానా హైకోర్టు శాశ్వత న్యాయమూర్తిగా ఎదిగాడు. అప్పటి ప్రధాన మంత్రి పి.వి.నరసింహారావు లిబర్హాన్ అయోధ్య విచారణ కమిషన్ చైర్మన్‌గా నియమించారు 1992 డిసెంబరు 6న అయోధ్యలో జరిగిన సంఘటనలు "ఆకస్మికమైనవి లేదా ప్రణాళిక లేనివి" అని  కమిషన్ తేల్చింది.

కొంతకాలం తరువాత లిబర్హాన్‌ను మద్రాస్ హైకోర్టుకు ప్రధాన న్యాయమూర్తిగా బదిలీ చేశారు. ఆ తరువాత ఆంధ్రప్రదేశ్ హైకోర్టుకు బదిలీ చేయబడి, పదవీ విరమణ చేసే వరకు అందులో పనిచేశాడు.

2009 వరకు లిబర్హాన్ కమిషన్ చైర్మన్ పదవిలో కొనసాగాడు.

ప్రస్తుతం భారతదేశంలోని చండీగఢ్ లో నివసిస్తున్నాడు.

## మూలాలు

## బయటి లింకులు
* ఆంధ్రప్రదేశ్ హైకోర్టు వెబ్‌సైట్‌లో ప్రొఫైల్
* లిబర్హాన్ అయోధ్య కమిషన్ ఆఫ్ ఎంక్వైరీ యొక్క నివేదిక - పిడిఎఫ్ ఆకృతిలో పూర్తి వచనం (126 MB)
** ప్రత్యామ్నాయ లింక్ - PDF ఆకృతిలో పూర్తి వచనం (126 MB)

వర్గం:1938 జననాలు
వర్గం:ఆంధ్రప్రదేశ్ హైకోర్టు ప్రధాన న్యాయమూర్తులు
వర్గం:భారతదేశ ప్రధాన న్యాయమూర్తులు
లేళ్ల అప్పిరెడ్డి

**లేళ్ల అప్పిరెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు, ఆంధ్రప్రదేశ్ శాసనమండలి సభ్యుడు.

## జననం
లేళ్ల అప్పిరెడ్డి ఆంధ్రప్రదేశ్ రాష్ట్రం, గుంటూరు గ్రామీణ మండలం, అంకిరెడ్డిపాలెం గ్రామంలో జన్మించాడు.

## రాజకీయ జీవితం
లేళ్ల అప్పిరెడ్డి కాంగ్రెస్ పార్టీ ద్వారా రాజకీయాల్లోకి ప్రవేశించి, పార్టీ అనుబంధ విద్యార్థి సంఘమైన ఎన్‌ఎస్‌యూఐలో వివిధ హోదాల్లో పనిచేశాడు. ఆయన ఆరేళ్ల పాటు గుంటూరు జిల్లా యూత్‌ కాంగ్రెస్‌ అధ్యక్షుడిగా పనిచేశాడు. ఆయన 2003లో కాంగ్రెస్ పార్టీ జిల్లా కార్యదర్శిగా, 2007లో ప్రదేశ్‌ కాంగ్రెస్‌ కమిటీ కార్యదర్శిగా వివిధ హోదాల్లో పనిచేశాడు. ఆయన 2006లో గుంటూరు వ్యవసాయ మార్కెట్‌ కమిటీ ఛైర్మన్‌గా, 2011 నుండి 17వరకు వైఎస్సార్ కాంగ్రెస్ పార్టీ గుంటూరు నగర అధ్యక్షుడిగా బాధ్యతలు నిర్వహించాడు. అప్పిరెడ్డి 2014లో జరిగిన అసెంబ్లీ ఎన్నికల్లో గుంటూరు పశ్చిమ శాసనసభ నియోజకవర్గం నుండి వైఎస్సార్ కాంగ్రెస్ పార్టీ తరపున పోటీ చేసి తెదేపా అభ్యర్థి మోదుగుల వేణుగోపాల్ రెడ్డి చేతిలో ఓటమిపాలయ్యాడు. ఆయన 2018లో వైకాపా గుంటూరు పార్లమెంటు అధ్యక్షుడిగా నియమితుడయ్యాడు.

అప్పిరెడ్డి 2020 నుంచి వైఎస్సార్ కాంగ్రెస్ పార్టీ రాష్ట్ర ప్రధాన కార్యదర్శి పదవితోపాటు పార్టీ కేంద్ర కార్యాలయం పర్యవేక్షకులుగా బాధ్యతలు నిర్వహిస్తున్నాడు. లేళ్ల అప్పిరెడ్డి 2021 జూన్ 14న గవర్నర్ కోటలో ఎమ్మెల్సీగా ఎన్నికయ్యాడు. ఆయన 2021 జూన్ 21న ఎమ్మెల్సీగా ప్రమాణ స్వీకారం చేశాడు.

## మూలాలు


వర్గం:ఆంధ్రప్రదేశ్ శాసనమండలి సభ్యులు
వర్గం:గుంటూరు జిల్లా వ్యక్తులు
గట్టు రాధిక

రాధిక పలు తెలుగు సాహితీ ప్రక్రియలలో రచనలు చేస్తున్న రచయిత్రి.

## జననం  , బాల్యం
వరంగల్ జిల్లా స్టేషన్ ఘణపూర్ రాధిక జన్మస్థలం. తండ్రి కిష్టయ్య, తల్లి వెంకటమ్మ. తను పుట్టిన 6 నెలలకే అమ్మను, 9 సంవత్సరాలకే నాన్నను కోల్పోయింది. అమ్మానాన్నల ఆలంబన ఎరగదు. అన్నలు, అక్కలు, వదినలు అల్లారుముద్దుగా పెంచారు.

## విద్యాభ్యాసం
రాధిక పదవ తరగతి దాకా స్వగ్రామంలో చదివి, పెద్ద పెండ్యాలలో ఇంటర్ పూర్తి చేసింది. టిటిసి ఎంట్రన్స్ టెస్ట్ లో వరంగల్ జిల్లా వుమన్ టాపర్ గా నిలిచింది. అనంతరం ఎంసెట్ రాసి కాకతీయ యూనివర్సిటీలో బీఫార్మసీలో ఫ్రీ సీటుని సంపాదించుకుంది. కానీ మొదటి సంవత్సరంలో ఉండగానే ప్రభుత్వ ఉపాధ్యాయురాలిగా ఉద్యోగం రావడంతో బీఫార్మసీని వదిలేసింది. 19 ఏళ్ల వయసులో (1998) ప్రభుత్వ ఉపాధ్యాయురాలిగా జఫర్గడ్ మండలంలో ఆమె కొత్త జీవితం ప్రారంభమైంది. వైవాహిక జీవన గమనంలో భర్త ఇచ్చిన అనూహ్యమైన ప్రోత్సాహంతో బీఎస్సీ, బీఈడీ, ఎమ్మెస్సీ పూర్తి చేసింది. 2009లో స్కూల్ అసిస్టెంట్ మ్యాథ్స్ గా ప్రమోషన్ పొందింది.

## వివాహం
రాధిక వివాహం 1998లో వలుగుల రామ్ మోహన్ తో జరిగింది. వీరికి ఇద్దరు పిల్లలు.. సంహిత, సాయి వర్షిత్

## సాహితీ కృషి
రాధికకు ఇంటర్ లో ఉన్నప్పుడు కవితలు రాసే ఆసక్తి మొదలైంది. తన బాధలు, సంతోషాలను కాగితాల వేదికపై పదాలుగా రాసుకునేది. కవిత్వం రాయడం మొదలు పెట్టాక తల్లిదండ్రుల జ్ఞాపకార్ధంగా వారి పేర్లలోని మొదటి అక్షరాలను తీసుకొని (వెంకటమ్మ, కిష్టయ్య) 'వెంకి'గా తన కలం పేరు పెట్టుకున్నది. 2017 నుంచి కవిత్వం పట్ల మరింత శ్రద్ధ పెంచుకున్నది. స్త్రీల సమస్యలు, సామాజికంగా, ఆర్థికంగా, శారీరకంగా, నైతికంగా వాళ్లు ఎదుర్కొంటున్న ఇబ్బందుల మీద ఎక్కువ కవితలు రాసింది. అలాంటి కవితలలో కొన్నింటిని కూర్చి 2018లో 'ఆమె తప్పిపోయింది' అనే పుస్తకంగా వెలువరించింది. దానితో స్త్రీవాద కవయిత్రిగా ఆధునిక తెలుగు సాహిత్య చరిత్రలో పేరు పొందింది. చెప్పదలుచుకున్న విషయాన్ని సూటిగా, పదునుగా అభివ్యక్తీకరించడం రాధిక రచనల్లో కనిపిస్తుంది. ఆమె మరో వైపు షార్ట్ ఫిల్మ్స్ కోసం కథలు, మాటలు, స్క్రీన్ ప్లే రాస్తూ పాటలను కూడా రాస్తున్నది.

## ప్రచురించిన పుస్తకాలు

● ఆమె తప్పిపోయింది (వచన కవితల సంకలనం) - 2018

## సామాజిక సేవ
ప్రొఫెసర్ సూరేపల్లి సుజాత, డాక్టర్ కడియం కావ్య లాంటి సామాజిక కార్యకర్తల సహకారంతో ఆడ పిల్లల సంక్షేమం కోసం ఎన్నో సేవా కార్యక్రమాల్లో పాల్గొన్నది. డబ్బులు లేక చదువుకోలేని పిల్లల కొరకు తన ఫేస్ బుక్ వేదిక ద్వారా విరాళాలు సేకరించి, వారికి అందించి ప్రోత్సహించింది.

## పొందిన అవార్డులు
• గణిత జ్యోతి అవార్డు

• గణిత స్ఫూర్తి అవార్డు

• వరంగల్ అర్బన్ జిల్లా ఎడ్యుకేషన్ డిపార్ట్మెంట్ నుండి ఉత్తమ ఉపాధ్యాయ అవార్డు

• బీసి టీచర్స్ యూనియన్ నుండి జిల్లా ఉత్తమ ఉపాధ్యాయ అవార్డు

• లయన్స్ క్లబ్ వారి నుండి జిల్లా ఉత్తమ ఉపాధ్యాయ అవార్డు

• జాతీయ సాహిత్య స్ఫూర్తి అవార్డు

• మిట్టపల్లి నరసయ్య సాహితీ పురస్కారం

• కలం భూషణ్ అవార్డు

• అకడమిక్ అచీవ్మెంట్ అవార్డు అసోసియేషన్ నుండి ఎ ప్రైడ్ ఉమెన్ ఆఫ్ ది ఇయర్ బిరుదు

## మూలాలు
* గోదావరి పత్రికలో రాధిక ఇంటర్వ్యూ https://thegodavari.com/site/interviewinner/116 
* నవతెలంగాణ పత్రికలో ప్రచురితమైన కథనం
అసద్ అలీ ఖాన్

**అసద్ అలీ ఖాన్** (1937 డిసెంబరు 1 - 2011 జూన్ 14) ఒక భారతీయ సంగీతకారుడు. అతను  రుద్ర వీణ  వాద్యకారుడు. ఖున్ శైలి ధ్రుపద్ లో ప్రదర్శన ఇచ్చాడు. భారతదేశంలో ఉత్తమ  రుద్ర వీణ వాద్యకారునిగా ది హిందూ పత్రిక  అభివర్ణించింది. అతనికి 2008 లో భారత అత్యున్నత  పౌర పురస్కారం పద్మ భూషణ్ లభించింది.
## జీవితం-వృత్తి
ఆసద్ అలీ ఖాన్ రుద్రవీణ వాద్యకారుల నేపథ్యం ఉన్న కుటుంబంలో 17వ తరంలో 1937 డిసెంబరు 1న ఆళ్వారులో జన్మించాడు. అతని పూర్వీకులు 18 వ శతాబ్దంలో రాంపూర్, ఉత్తర ప్రదేశ్, రాజస్థాన్ లోని జైపూర్ సంస్థానాలలో ఆస్థాన  సంగీత విద్వాంసులు. 

అతని ముత్తాత రాజాబ్ అలీ ఖాన్ జైపూర్ అస్థాన  సంగీతకారులకు అధిపతిగా ఉండి, గ్రామంలో కొంత భూమిని కలిగి ఉన్నాడు. అతని తాత ముషారఫ్ ఖాన్ (మ.1909) అళ్వార్ సంస్థానంలో  సంగీతకారునిగా పనిచేయడమే కాక,1886 లో లండన్‌లో సంగీత కచేరీ కూడా ప్రదర్శించాడు. ఖాన్ తండ్రి సాదిక్ అలీ ఖాన్ అల్వార్ రాజాస్థానంలో, రాంపూర్ నవాబు వద్ద 35 సంవత్సరాల పాటు  సంగీతకారుడిగా పనిచేశారు. ఖాన్ సంగీత నేపథ్యం ఉన్న వ్యక్తుల మద్య పెరిగాడు. అతను  జైపూర్ బీంకర్ ఘరానా (రుద్ర వీణ వాద్య  శైలీకృత పాఠశాల) లో పదిహేను సంవత్సరాలు సంగీతం నేర్పించాడు. 

అతను ఆస్ట్రేలియా, అమెరికా సంయుక్త రాష్త్రాలు, ఆఫ్ఘనిస్థాన్, ఇటలీ, అనేక యూరోపియన్ దేశాలలో తన ప్రదర్శనలనిచ్చాడు. అమెరికా సంయుక్త రాష్ట్రాలలో సంగీత విద్యా కోర్శులను నిర్వహించాడు. అతను ఆల్ ఇండియా రేడియోలో సితార్ వాద్య సంగీత పాఠాలను, ఢిల్లీ విశ్వవిద్యాలయంలో లలిత కళల విభాగంలో 17 సంవత్సరాల పాటు పనిచేసాడు. అతను తన పదవీ విరమణ తరువాత విద్యార్థులకు సంగీత విద్యా బోధన కొనసాగించాడు   ఖాన్ శిష్యులలో తన కుమారుడు జాకీ హైదర్ తో పాటు, కార్‌స్టెన్ వికీ, బిక్రంజీత్ దాస్, జ్యోతి హెగ్డే, మధుమితా రాయ్ వంటి వారు ఉన్నారు. రుద్రవీణ అభ్యసనంలో భారతీయ విద్యార్థుల కంటే విదేశాల విద్యార్థులు ఎక్కువగా యిష్టపడతారనీ, భారతీయులకు అభ్యసనా సంసిద్దత తక్కువగా ఉందని విమర్శించాడు.

ఖాన్ 1977 లో సంగీత నాటక అకాడమీ పురస్కారాన్ని,  2008 లో  భారత గౌరవ పౌర పురస్కారం పద్మ భూషణ్ సహా పలు జాతీయ పురస్కారాలను అందుకున్నాడు.  పద్మభూషణ పురస్కారాన్ని అప్పటి భారత రాష్ట్రపతి  ప్రతిభా పాటిల్ ప్రదానం చేసింది. హిందూ పత్రిక అతనిని భారతదేశంలో  ఉత్తమ  రుద్ర వీణ వాద్యకారునిగా అభివర్ణించింది.

## మరణం
ఖాన్ 14 జూన్ 2011 న న్యూఢిల్లీ లోని ఆల్ ఇండియా ఇఇనిస్టిట్యూట్ ఆఫ్  మెడికల్ సైన్సెస్‌లో మరణించారు. ఖాన్ వివాహం చేసుకోలేదు. 
## మూలాలు


## బాహ్య లంకెలు

* 
* Ustad Asad Ali Khan performances at Youtube

వర్గం:1937 జననాలు
వర్గం:2011 మరణాలు
వర్గం:వైణికులు
వర్గం:సంగీత నాటక అకాడమీ అవార్డు గ్రహీతలు
వర్గం:పద్మవిభూషణ పురస్కార గ్రహీతలు
రాజగొల్ల రమేశ్ యాదవ్

**రాజగొల్ల రమేశ్‌ యాదవ్‌** ఆంధ్రప్రదేశ్ రాష్ట్రానికి చెందిన రాజకీయ నాయకుడు, ఆంధ్రప్రదేశ్‌ శాసనమండలి సభ్యుడు.

## జననం, విద్యాభాస్యం
రమేశ్‌ యాదవ్‌ ఆంధ్రప్రదేశ్ రాష్ట్రం, కడప జిల్లా, పొద్దటూరులో ఆర్‌.వెంకటసుబ్బయ్య, రాములమ్మ దంపతులకు జన్మించాడు. ఆయన ఎంటెక్‌ కంప్యూటర్‌ సైన్స్‌ పూర్తి చేశాడు. అతని తండ్రి వెంకట సుబ్బయ్య ప్రొద్దుటూరు పురపాలక సంఘం చైర్మన్ గా పనిచేసాడు. రమేష్ యాదవ్ అబకస్ ఓవర్సీస్ ఎడ్యుకేషన్ అడ్వయిజర్స్ సంస్థకు సి.ఇ.ఓగా ఉన్నాడు. అబాకస్ ఓవర్సీస్ అమెరికా సంయుక్త రాష్ట్రాలలోని 200 కి పైగా విశ్వవిద్యాలయాలతో, కెనడాలోని 70 విశ్వవిద్యాలయాలు / కళాశాలలతో సంబంధాలు కలిగి ఉంది. అతను ఆర్.వి.యస్ యువశక్తి సోషన్ సపోర్ట్ వ్యవస్థాపకుడు. 
## రాజకీయ జీవితం
రమేశ్‌ యాదవ్‌ 2013లో అబాకస్ అనే సంస్థను స్థాపించి ఎంతో మందికి ఉద్యోగ అవకాశాలు కల్పిస్తున్నాడు. ఆయన ఆర్‌.వి.ఎస్ యువ శక్తి సోషల్ సపోర్ట్ అసోసియేషన్ ట్రస్ట్ ఏర్పాటు చేసి వివిధ సామజిక సేవ కార్యక్రమాలు నిర్వహిస్తున్నాడు. ఆయన కడప జిల్లా ప్రొద్దుటూరు పురపాలక సంఘం ఎన్నికల్లో పోటీ చేసి వైఎస్సార్ కాంగ్రెస్ పార్టీ తరపున పోటీ చేసి 11వ వార్డు కౌన్సిలర్‌గా గెలిచాడు.రమేశ్‌ యాదవ్‌ 2021 జూన్ 14న గవర్నర్ కోటలో ఎమ్మెల్సీగా ఎన్నికయ్యాడు. ఆయన 2021 జూన్ 21న ఎమ్మెల్సీగా ప్రమాణ స్వీకారం చేశాడు.
## మూలాలు

## బాహ్య లంకెలు
* Exclusive Interview : Proddutur YSRCP Municipal Chairperson Candidate RVS Ramesh||Bharat Today

వర్గం:వైఎస్‌ఆర్ జిల్లా వ్యక్తులు
వర్గం:ఆంధ్రప్రదేశ్ శాసనమండలి సభ్యులు
ఎఫ్‌.సి.యు.కె

**ఎఫ్‌.సి.యు.కె (ఫాదర్‌ – చిట్టి – ఉమ – కార్తీక్‌)** 2021లో తెలుగులో విడుదలైన రొమాంటిక్ కామెడీ ఎంటర్ టైనర్‏ సినిమా. శ్రీరంజిత్ మూవీస్ బ్యానర్ పై  కె. ఎల్. దామోదర్ ప్రసాద్ నిర్మించిన ఈ చిత్రానికి విద్యాసాగర్ రాజు దర్శకత్వం వహించాడు. ఈ సినిమాలో జగపతి బాబు, రామ్‌ కార్తీక్, అమ్ము అభిరామి ముఖ్య పాత్రల్లో నటించారు.ఈ సినిమా 12 ఫిబ్రవరి 2021న విడుదలైంది.

## చిత్ర నిర్మాణం
డిసెంబర్ 2020లో షూటింగ్ పూర్తి చేసుకున్న ఈ సినిమా టీజర్ ను 31 డిసెంబర్ 2020న దర్శకుడు రాజమౌళి విడుదల చేశాడు. ఈ సినిమా ప్రీ రిలీజ్ ఈవెంట్ ఫిబ్రవరి 6న జరిగింది.

## నటీనటులు

*జగపతిబాబు
*రామ్ కార్తీక్
*అమ్ము అభిరామి
*బేబీ సహస్రిత
* దగ్గుబాటి రాజా 
*కల్యాణీ నటరాజన్ 
*భరత్
*బ్రహ్మాజీ
*కృష్ణ భగవాన్ 
*కాశీ విశ్వనాధ్
*జెమిని సురేష్
*ఆలీ
*రామ్ ప్రసాద్ 
*రాఘవ 
*నవీన్ 
*వెంకీ 
*రఘు మాస్టర్
*అనేరి వజని

## సాంకేతిక నిపుణులు
*బ్యానర్:  శ్రీరంజిత్ మూవీస్
*నిర్మాత: కె.ఎల్‌. దామోదర్‌ ప్రసాద్
*కథ, స్క్రీన్‌ ప్లే, కొరియోగ్రఫీ, దర్శకత్వం: విద్యాసాగర్‌ రాజు
*మాటలు: కరుణాకర్‌ అడిగర్ల, బాలాదిత్య
*పాటలు: బాలాదిత్య
*సంగీతం: భీమ్స్‌ సెసిరోలియో
*ఫైట్స్‌: స్టంట్స్‌ జాషువా
*కెమెరా: జి. శివకుమార్‌
*ఎడిటింగ్‌: కిశోర్‌ మద్దాలి

## మూలాలు


వర్గం:2021 తెలుగు సినిమాలు
వర్గం:జగపతి బాబు నటించిన సినిమాలు
దేవిందర్ గుప్తా

**దేవిందర్ గుప్తా** (జననం: 4 ఏప్రిల్ 1943) భారత న్యాయమూర్తి. 2003-2005 మధ్యకాలంలో ఉమ్మడి ఆంధ్రప్రదేశ్ హైకోర్టు ప్రధాన న్యాయమూర్తిగా పనిచేశాడు.

## జననం, విద్యాభ్యాసం
గుప్తా 1943, ఏప్రిల్ 4న హిమాచల్ ప్రదేశ్ రాష్ట్రంలోని సిమ్లాలో జన్మించాడు. బిఏ పూర్తిచేసి న్యాయవిద్యలో చేరాడు.

## వృత్తిజీవితం
ఎల్‌.ఎల్.బి. పూర్తయిన తర్వాత 1967, మార్చి 23న న్యాయవాదిగా తన వృత్తిజీవితాన్ని ప్రారంభించాడు. తొలిరోజుల్లో (1967 నుండి 1975 వరకు) హిమాచల్ ప్రదేశ్ జిల్లా కోర్టులు, హైకోర్టులలో ప్రాక్టీస్ చేశాడు. 1990, జూన్ 25న, హిమాచల్ ప్రదేశ్ హైకోర్టు అదనపు న్యాయమూర్తిగా నియమించబడ్డాడు. ఆ తర్వాత 1994, ఏప్రిల్ 28న ఢిల్లీ హైకోర్టుకు బదిలీ అయ్యాడు. నాలుగు వేరువేరు సందర్భాల్లో ఢిల్లీ హైకోర్టులో ప్రధాన న్యాయమూర్తిగా పనిచేశాడు. ఢిల్లీ స్టేట్ లీగల్ సర్వీసెస్ అథారిటీ ఎగ్జిక్యూటివ్ చైర్మన్ అయ్యాడు. 2003, మార్చి 10న ఆంధ్రప్రదేశ్ హైకోర్టు ప్రధాన న్యాయమూర్తి పదవికి పదోన్నతి పొంది 2005, ఏప్రిల్ 4 న పదవీ విరమణ చేశాడు.

## మూలాలు

వర్గం:1943 జననాలు
వర్గం:హిమాచల్ ప్రదేశ్ హైకోర్టు ప్రధాన న్యాయమూర్తులు
వర్గం:హిమాచల్ ప్రదేశ్ వ్యక్తులు
వర్గం:ఆంధ్రప్రదేశ్ హైకోర్టు ప్రధాన న్యాయమూర్తులు
వర్గం:భారతదేశ ప్రధాన న్యాయమూర్తులు
జి.ఎస్. సంఘ్వి

**జి.ఎస్. సంఘ్వి** (జ. 12 డిసెంబరు 1948) భారత సుప్రీంకోర్టు రిటైర్డ్ జడ్జి. 2013, డిసెంబరు 11న పదవీ విరమణ చేశాడు. 2005-2007 మధ్యకాలంలో ఉమ్మడి ఆంధ్రప్రదేశ్ హైకోర్టు ప్రధాన న్యాయమూర్తిగా పనిచేశాడు.

## జననం, విద్యాభ్యాసం
జస్టిస్ సింగ్వి 1948, డిసెంబరు 12న రాజస్థాన్ రాష్ట్రంలోని జోధ్‌పూర్ లో జన్మించాడు. 1968లో జోధ్‌పూర్ విశ్వవిద్యాలయం నుండి పట్టభద్రుడయ్యాడు. 1971 లో రాజస్థాన్ విశ్వవిద్యాలయం నుండి బంగారు పతకంతో బ్యాచిలర్ ఆఫ్ లా (ఎల్.ఎల్.బి.) డిగ్రీ పట్టా అందుకున్నాడు.

## వృత్తిజీవితం
### న్యాయవాదిగా
రాజస్థాన్ హైకోర్టులో రాజ్యాంగ చట్టంలో ప్రాక్టీస్ చేశాడు. 

### న్యాయమూర్తిగా
1990, జూలై 20న రాజస్థాన్ హైకోర్టు న్యాయమూర్తిగా నియమించబడ్డాడు. 1994, ఏప్రిల్ 28న పంజాబ్-హర్యానా హైకోర్టుకు, తరువాత 2005 ఫిబ్రవరి 28న గుజరాత్ హైకోర్టుకు బదిలీ అయ్యాడు.

2005, నవంబరు 27న ఆంధ్రప్రదేశ్ హైకోర్టు ప్రధాన న్యాయమూర్తి పదవి వచ్చింది. 2007, నవంబరు 12న భారత సుప్రీంకోర్టు న్యాయమూర్తి అయ్యాడు.

## గుర్తించదగిన తీర్పులు
### 2జి స్పెక్ట్రం కేసు
2008 సంవత్సరంలో జారీ చేసిన 122 2జి లైసెన్సులను 2012 ఫిబ్రవరి 2న జస్టిస్ సింగ్వి, జస్టిస్ ఎకె గంగూలీలతో కూడిన ధర్మాసనం రద్దు చేసింది. అప్పటి కేంద్ర టెలికాం మంత్రి ఎ. రాజా వాటిని "రాజ్యాంగ విరుద్ధంగా, ఏకపక్షంగా చేశాడని" పేర్కొన్నారు.

## మూలాలు
 

వర్గం:1948 జననాలు
వర్గం:రాజస్థాన్ వ్యక్తులు
వర్గం:ఆంధ్రప్రదేశ్ హైకోర్టు ప్రధాన న్యాయమూర్తులు
వర్గం:భారతదేశ ప్రధాన న్యాయమూర్తులు
వందేమాతరం రవీంద్ర

thumb|వందేమాతరం రవీంద్ర
వందేమాతరం రవీంద్ర  వందేమాతరం ఫౌండేషన్ వ్యవస్థాపక ధర్మకర్త. అతను  జాతీయత కోసం జీవితాన్ని అంకితం చేశాడు. 

## జీవిత విశేషాలు
రవీందర్ వరంగల్ జిల్లా ఇల్లందులో పేద రైతు కుటుంబంలో జన్మించాడు. స్వంత ఊరిలోనే పదవ తరగతి వరకు చదివాడు. వర్థన్నపేటలో ఇంటర్ చదివే రోజుల్లో తాను చదివిన కళాశాల మౌలిక వసతుల కోసం కలెక్టరును కలసి 40 లక్షర రూపాయల నిధులు సాధించాడు. ఆ నిధులతో కళాశాలలో మౌలిక వసతుల కల్పన జరిగింది. తెలంగాణ ప్రభుత్వం చేపట్టిన మిషన్ కాకతీయ కార్యక్రమాన్ని అంతకు ముందే తన స్వంత గ్రామంలో ప్రారంభించాడు. చదువుకునే రోజుల్లో చైతన్య యూత్ అసోసియేషన్ ప్రారంభించి చెరువులలో పూడిక తీయించాడు. అనేక సామాజిక కార్యక్రమాలలో పాల్గొన్నాడు.

## వందేమాతరం పౌండేషన్
గ్రామాల్లో యువత మనస్సుల్లోకి దేశభక్తి ,సంస్కృతిని పెంపొందిస్తున్నాడు.1990 నుండి, అతను వివిధ సామాజిక సంస్థలలో నిమగ్నమై ఉన్నాడు, బాల కార్మికులను నిర్మూలించడానికి గ్రామాల సాధికారత దిశగా కృషి చేస్తున్నాడు. ఈ సమయంలో, అతను ప్రభుత్వ పాఠశాలల సాధికారత అవసరాన్ని గ్రహించాడు,దీని కారణంగా అతను 2005 లో వందేమాతరం ఫౌండేషన్ ను ప్రారంభించాడు.అప్పటి నుండి అతను ప్రభుత్వ పాఠశాలలను బలోపేతం చేసే దిశగా అలుపెరగకుండా పనిచేస్తున్నాడు.మహబూబాబాద్ జిల్లా లో తొర్రూరు పట్టణంలోని నితిన్ భవన్ లొ  వందేమాతరం ఫౌండేషన్ ను స్థాపించి దానిని నడిపిస్తున్నాడు. ప్రపంచ పర్యావరణ దినోత్సవం సందర్భంగా 5 జూన్ 2021న తొర్రూరు లోని నితిన్ భవనంలో వీఎంఎఫ్‌ ఆధ్వర్యంలో 10 లక్షల విత్తన బంతుల తయారీకి  శ్రీకారం చుట్టారు.  కాకినాడ ఇంజనీరింగ్ అలుమ్ని  ట్రస్ట్ ఫర్ సర్వీస్,  వందేమాతరం పౌండేషన్ ఆద్వర్యం లో తొర్రూరు లోని నితిన్ భవనంలో నిరుద్యోగ యువతకు డిజిటల్ లాండ్ సర్వే పై శిక్షణ ఇచ్చారు. 

## మూలాలు

వర్గం:సామాజిక ఉద్యమకారులు
వర్గం:వరంగల్లు గ్రామీణ జిల్లా ఉద్యమకారులు
వర్గం:జీవిస్తున్న ప్రజలు
అనిల్ రమేష్ డావే

**అనిల్ రమేష్ డావే** (జ. 19 నవంబరు 1951) భారత సుప్రీంకోర్టు మాజీ న్యాయమూర్తి, నేషనల్ లీగల్ సర్వీసెస్ అథారిటీ ప్రస్తుత ఎగ్జిక్యూటివ్-చైర్మన్. 2007-2010 మధ్యకాలంలో ఉమ్మడి ఆంధ్రప్రదేశ్ హైకోర్టు, బొంబాయి హైకోర్టులకు ప్రధాన న్యాయమూర్తిగా పనిచేశాడు.

## జననం
అనిల్ రమేష్ డావే 1951, నవంబరు 19న సిక్కిం రాష్ట్రంలోని గాంగ్‌టక్ లో జన్మించాడు.

## వృత్తిజీవితం
1976, జూలై 25న న్యాయవాదిగా తన వృత్తి జీవితాన్ని ప్రారంభించాడు. గుజరాత్ ప్రభుత్వానికి సొలిసిటర్‌గా, గుజరాత్ హైకోర్టు అదనపు ప్రభుత్వ ప్లీడర్‌గా, సర్ ఎల్ఎ షా లా కాలేజీలో పార్ట్‌టైమ్ లెక్చరర్‌గా పనిచేశాడు.

1995 సెప్టెంబరు 18న గుజరాత్ హైకోర్టుకు అదనపు న్యాయమూర్తిగా నియమించబడి, 1997 జూన్ 18న శాశ్వత న్యాయమూర్తిగా చేయబడ్డాడు. 2008, జనవరి 7న ఆంధ్రప్రదేశ్ హైకోర్టుకు ప్రధాన న్యాయమూర్తిగా బదిలీ అయ్యాడు. హైదరాబాదులోని హైకోర్టు న్యాయవ్యవస్థ ప్రధాన న్యాయమూర్తి పదవిలో ఉన్నకాలంలో కౌన్సిల్ ఆఫ్ ఇంటర్నేషనల్ సెంటర్ ఫర్ ఆల్టర్నేటివ్ డిస్ప్యూట్ రిజల్యూషన్ (ఐసిఎడిఆర్) కు పోషకుడిగా, సలహాదారుడిగా హైదరాబాదులోని నల్సార్ న్యాయ విశ్వవిద్యాలయం ఛాన్సలర్ గా ఉన్నాడు.

2010, ఫిబ్రవరి 11న అతను బొంబాయి హైకోర్టుకు బదిలీ చేయబడ్డాడు. ఆ తరువాత 2010, ఏప్రిల్ 30న భారత సుప్రీంకోర్టు న్యాయమూర్తి పదవిని చేపట్టాడు. 2016,  నవంబరు 19న భారత సుప్రీంకోర్టు న్యాయమూర్తిగా పదవీ విరమణ చేశాడు.http://supremecourtofindia.nic.in/judges/sjud/anilrdave.htm

## మూలాలు

వర్గం:1951 జననాలు
వర్గం:ఆంధ్రప్రదేశ్ హైకోర్టు ప్రధాన న్యాయమూర్తులు
వర్గం:భారతదేశ ప్రధాన న్యాయమూర్తులు
ప‌వ‌ర్ ప్లే

**ప‌వ‌ర్ ప్లే** 2021లో విడుదలైన తెలుగు థ్రిల్ల‌ర్ సినిమా. వ‌న‌మాలి క్రియేష‌న్స్ ప్రైవేట్ లిమిటెడ్ బ్యానర్ పై  శ్రీ‌మ‌తి ప‌ద్మ స‌మ‌ర్ప‌ణ‌లో దేవేష్, మహిధర్ నిర్మించిన ఈ చిత్రానికి విజయ్ కుమార్ కొండా దర్శకత్వం వహించాడు. ఈ సినిమాలో రాజ్ తరుణ్, హేమ‌ల్ ఇంగ్లే, పూర్ణ‌ ప్రధాన పాత్రల్లో నటించారు. ఈ సినిమా 5 మార్చ్ 2021లో విడుదలైంది.

## కథ
విజయ్ (రాజ్ తరుణ్) ఓ మధ్య తరగతి కుర్రాడు. ఇంజినీరింగ్ పూర్తి చేసి గ్రూప్స్ కోసం ప్రిపేర్ అవుతుంటాడు. అతడికి కీర్తి (హేమల్) అనే అమ్మాయిని నిశ్చితార్థం జరుగుతుంది. జీవితం సాఫీగా సాగుతున్న ఆ సమయంలో అతను అనుకోకుండా దొంగ నోట్ల కేసులో ఇరుక్కుంటాడు. ఆ కేసులోంచి తనను ఎవరూ బయటపడేయలేని స్థితిలో తనే సొంతంగా పరిశోధన మొదలుపెడతాడు. అసలు విజయ్ ను ఈ కేసులో ఎవరు ఇరికించారు ? ఈ కేసు నుండి బయట పడటానికి విజయ్ ఎలాంటి ప్రయత్నాలు చేశాడు ? అనేదే మిగతా సినిమా కథ.

## న‌టీన‌టులు
*రాజ్ త‌రుణ్‌ 
*హేమ‌ల్ ఇంగ్లే
*పూర్ణ‌  
*ప్రిన్స్
*మధునందన్ 
*అజ‌య్‌  
*సత్యం రాజేష్
*కోట శ్రీనివాసరావు 
*రాజా రవీంద్ర
*ధ‌న్‌రాజ్‌

## సాంకేతిక నిపుణులు
*సమ‌ర్ప‌ణ‌: శ్రీ‌మ‌తి ప‌ద్మ‌
*బ్యానర్: వ‌న‌మాలి క్రియేష‌న్స్ ప్రైవేట్ లిమిటెడ్
*నిర్మాత‌లు: మ‌హిధర్‌, దేవేశ్‌‌
*స్క్రీన్ ప్లే, ద‌ర్శ‌క‌త్వం:  విజ‌య్ కుమార్ కొండా 
*క‌థ‌-మాట‌లు: నంద్యాల ర‌వి
*సంగీతం: సురేష్ బొబ్బిలి
*ఛాయాగ్ర‌హ‌ణం: ఐ. ఆండ్రూ
* కూర్పు: ప్రవీణ్ పూడి

## మూలాలు


వర్గం:2021 తెలుగు సినిమాలు
డోరా బీల్ సరస్సు

**డోరా బీల్** అస్సాం లోని రాంపూర్ వద్ద ఉన్న ఒక చిత్తడి నేల కలిగిన సరస్సు. ఇది పలాష్‌బరి రెవెన్యూ సర్కిల్ పరిధిలో ఉన్న రెండవ గ్రామం. దీని చుట్టుపక్కల రాజపుఖురి, నహీరా, భకత్‌పారా, తేజ్‌పూర్, రాంపూర్, మజ్‌పారా, కుల్దుంగ్, ధంటోలా, బోర్తారి వంటి గ్రామాలు ఉన్నాయి.

## విస్తీర్ణం

1971-సర్వే ఆఫ్ ఇండియా ప్రకారం, ఈ సరస్సు మొత్తం వైశాల్యం 297.96 ఎకరాలు. అయితే, 2005 లో ల్యాండ్ సాట్ ఇమేజరీ ప్రకారం ఇది 278.41 ఎకరాలకు తగ్గిపోయింది.

## నీటి వనరులు

ఈ సరస్సు కుల్సీ నది ద్వారా నిండి, ఎక్కువైన నీరు తిరిగి కుల్సీ నదిలో కలుస్తాయి.

## నివాసం

అంతరించిపోతున్నటువంటి దక్షిణాసియా డాల్ఫిన్ (ప్లాటానిస్టా గంగెటికా)కు ఈ డోరా బీల్ ప్రధాన నివాసం.  ఈ అంతరించిపోతున్న డాల్ఫిన్ లు (అస్సామీ భాషలో జిహు అని పిలుస్తారు) మొత్తం బ్రహ్మపుత్ర డెల్టాలోని సుబన్సిరి నది, కుల్సీ నదిలలో మాత్రమే సంతానోత్పత్తి చేస్తాయి.

## డోరా బీల్ పండుగ

డోరా బీల్ పేరుతో అక్కడి ప్రజలు దేశీయ చేప జాతుల ఉత్పత్తిని ఉద్దేశించి  చర్చించడానికి డోరా బీల్ ఒడ్డున ఒక వార్షిక పండుగ పండుగను జరుపుకుంటారు. ఈ పండుగ ప్రాథమికంగా ప్రకృతితో ముడిపడి ఉంటుంది. ఈ పండుగ ప్రకృతిని రక్షించే, గౌరవించే సందేశాన్ని కలిగి ఉంటుంది.

## మూలాలు


వర్గం:సరస్సులు
వర్గం:నీటి వనరులు
వర్గం:జలచరాలు
వర్గం:అసోం
చోమన దుడి

**చోమన దుడి**, 1975లో విడుదలైన కన్నడ సినిమా. శివరామ కారంత్ రాసిన *చోమన దుడి* నవల ఆధారంగా రూపొందించబడిన ఈ సినిమాకు బి.వి. కారంత్ దర్శకత్వం వహించాడు. ఇందులో ఎం.వి. వాసుదేవరావు, పద్మ కుమత, జయరాజన్, సుందర్ రాజ్, హొన్నయ్య, గోవింద్ భట్ తదితరులు నటించారు. ఈ సినిమా భారత జాతీయ చలనచిత్ర పురస్కారాలలో, జాతీయ ఉత్తమ చలన చిత్రం, జాతీయ ఉత్తమ నటుడు అవార్డులను గెలుచుకుంది.

## నటవర్గం
thumb|right|275px|సినిమాలోని ఒక సన్నివేశం

* ఎం.వి. వాసుదేవరావు
* పద్మ కుమత
* జయరాజన్
* సుందర్ రాజ్
* హొన్నయ్య
* గోవింద్ భట్
* నాగరాజ
* నాగేంద్ర
* శంకర్ భట్
* లక్ష్మీబాయి
* సరోజిని
* వెంకటేష్
* మహాలక్ష్మి

## అవార్డులు
* ఉత్తమ చలన చిత్రానికి జాతీయ చలనచిత్ర పురస్కారం (1976)
* ఉత్తమ నటుడిగా జాతీయ చిత్ర పురస్కారం - ఎం.వి. వాసుదేవరావు (1976)
* ఉత్తమ కథకు జాతీయ చలనచిత్ర పురస్కారం - కె శివరం కారంత్

; కర్ణాటక స్టేట్ ఫిల్మ్ అవార్డ్స్ 1975-76
* మొదటి ఉత్తమ చిత్రం
* ఉత్తమ నటుడు - ఎంవి వాసుదేవ రావు
* ఉత్తమ సహాయ నటి - పద్మ కుమత
* ఉత్తమ కథా రచయిత - శివరం కరంత్
* ఉత్తమ స్క్రీన్ ప్లే - శివరం కరంత్
* ఉత్తమ సౌండ్ రికార్డింగ్ - కృష్ణమూర్తి

## మూలాలు

## బయటి లింకులు
* 

వర్గం:1975 సినిమాలు
వర్గం:కన్నడ సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు
యాక్షన్

**యాక్షన్** 2019లో విడుదలైన తెలుగు సినిమా. ఈ సినిమాలో విశాల్, తమన్నా, ఐశ్వర్య లక్ష్మీ ప్రధాన పాత్రల్లో నటించగా సుందర్‌ సి దర్శకత్వం వహించాడు. ఈ సినిమా 15 నవంబర్  2019లో విడుదలైంది.

## కథ
సుభాష్ (విశాల్) ఇండియన్ ఆర్మీలో కల్నల్‌గా పనిచేస్తుంటాడు. అతని తండ్రి సీఎం. అన్నయ్య (రాంకీ) డిప్యూటి సీఎం. పెద్ద కొడుకుకి తన ముఖ్యమంత్రి పీటం అప్పగించి తాను రాజకీయాల నుంచి తప్పుకోవాలని తండ్రి నిర్ణయం తీసుకుంటాడు. ఆ ప్రకటన చేయడానికి ఓ మీటింగ్ ఏర్పాటు చేస్తాడు,ఈ మీటింగ్‌కు ప్రధాని అభ్యర్థి వస్తాడు. శ్రవణ్‌ను ముఖ్యమంత్రి అభ్యర్థిగా ప్రకటించిన కాసేపటికే బాంబ్ బ్లాస్ట్ జరుగుతుంది. ఆ బాంబ్ బ్లాస్ట్‌లో ప్రధాని అభ్యర్థి చనిపోతాడు, ఆయన మరణానికి సుభాష్ అన్ననే కారణమని పుకార్లు వస్తాయి. ఆ పుకార్లలోంచి సుభాష్ తన కుటుంబాలన్ని ఎలా బయటికి తీసుకొస్తాడు అనేదే మిగతా సినిమా కథ.

## నటీనటులు
*విశాల్
*తమన్నా 
*యోగిబాబు
*ఐశ్వర్య లక్ష్మీ
*కబీర్ సింగ్ దుహా
*ఛాయా సింగ్
*అకాంక్ష పూరి
*రాంకీ
*భరత్ రెడ్డి

## సాంకేతిక నిపుణులు
*నిర్మాతలు : శ్రీనివాస్ ఆదెపు
* స్క్రీన్ ప్లే: వెంక‌ట్ రాఘ‌వ‌న్‌, సుభ, సుంద‌ర్‌.సి
*క‌థ‌, దర్శకత్వం : సుందర్‌ సి
*సంగీతం : హిప్‌హాప్‌ తమిళన్
*ఎడిటర్: ఎన్.బి. శ్రీకాంత్
*సినిమాటోగ్రఫర్ : డుడ్లీ
*స్క్రీన్ ప్లే: వెంక‌ట్ రాఘ‌వ‌న్‌, సుభ, సుంద‌ర్‌.సి

## మూలాలు


వర్గం:2019 తెలుగు సినిమాలు
ఐపీసీ సెక్షన్ భార్యాబంధు

**ఐపీసీ సెక్షన్‌ భార్యాబంధు** 2018లో విడుదలైన తెలుగు సినిమా. ఆలూరి క్రియేషన్స్ బ్యానర్ పై ఆలూరి సాంబశివరావు నిర్మించిన ఈ చిత్రానికి రెట్టడి శ్రీనివాస్‌ దర్శకత్వం వహించాడు. ఈ సినిమాలో ఆమని, శరత్‌చంద్ర, నేహా దేశ్‌పాండే ప్రధాన పాత్రల్లో నటించారు. ఈ సినిమా 29 జూన్ 2018లో విడుదలైంది.

## కథ
అడ్వకేట్ వినాయకరావు ( శరత్ చంద్ర ) మహిళల పట్ల అంత అనుకూలంగా లేని అతను శృతి ( నేహా దేశ్ పాండే ) ని చూసి ప్రేమలో పడతాడు. భర్తలను ఇబ్బంది పెడుతూ పైగా ఐపీసీ సెక్షన్ 498 ఏ భార్యాబంధు చట్టాన్ని ఉపయోగించి మగాళ్ల ని ఆడుకునే మహిళల నుండి కాపాడాలని , ఆ చట్టాన్ని రద్దు చేశాకే పెళ్లి చేసుకోవాలని వినాయకరావు అనుకుంటాడు. అసలు వినాయకరావు మహిళల పట్ల , ఐపీసీ సెక్షన్ 498 ఏ భార్యాబంధు చట్టం పట్ల ఎందుకు వ్యతిరేకంగా ఉన్నాడు ? చివరకు అతడు అనుకున్నది సాధించాడా ? శృతి ప్రేమని పొందాడా ? అనేదే మిగతా సినిమా కథ.

## నటీనటులు
*ఆమని 
*శరత్‌చంద్ర 
*నేహా దేశ్‌పాండే
*మధునందన్ 
*రాగిణి 
*శరత్ బాబు కాకర్ల 
*వాసు ఇంటూరి
*సావేరి
*పద్మజయంతి

## సాంకేతిక నిపుణులు
*బ్యానర్: ఆలూరి క్రియేషన్స్‌
*నిర్మాత:  ఆలూరి సాంబశివరావు
*దర్శకత్వం: రెట్టడి శ్రీనివాస్‌ 
*సంగీతం: విజయ్‌ కురాకుల 
*పాటలు: మౌనశ్రీ మల్లిక్‌
*కెమెరా: పి.శ్యామ్‌
*ఎడిటర్ : మహింద్రనాథ్

## మూలాలు

వర్గం:2018 తెలుగు సినిమాలు
పినాకి చంద్ర ఘోష్

**పినాకి చంద్ర ఘోష్** (జ. 28 మే 1952) భారత సుప్రీంకోర్టు న్యాయమూర్తి. అంతకుముందు కలకత్తా హైకోర్టు న్యాయమూర్తిగా, ఆంధ్రప్రదేశ్ హైకోర్టుకు ప్రధాన న్యాయమూర్తిగా పనిచేశాడు.బెంగాలీలకు సహజంగా ఘోష్ ఇంటిపేరుగా ఉంటుంది. 

## కుటుంబం
జస్టిస్ పినాకి చంద్ర ఘోస్ 1952, మే 28న పశ్చిమ బెంగాల్ లోని కలకత్తాలో జన్మించాడు. ఇతని తండ్రి దివంగత శ్రీ జస్టిస్ సంభు చంద్ర ఘోస్  కలకత్తా హైకోర్టు మాజీ ప్రధాన న్యాయమూర్తిగా పనిచేశాడు. ఇతడు పేరొందిన న్యాయవాదుల కుటుంబానికి చెందిన ఐదవ తరం న్యాయవాది. 1867లో కలకత్తాలో సదర్ దేవానీ అదాలత్ మొదటి భారత ప్రధాన న్యాయమూర్తిగా నియమించబడిన హరా చంద్ర ఘోస్ ఈ కుటుంబంలో సభ్యుడు. ది రామకృష్ణ మిషన్ తో కలిసి ఉన్నాడు. పాఠశాల విద్యను డియోగర్, పురులియాలోని రామకృష్ణ మిషన్ విద్యాపీఠంలో పూర్తిచేశాడు.

## వృత్తి జీవితం
2019, మార్చి 19 న భారతదేశపు మొదటి లోక్‌పాల్‌ చైర్ పర్సన్ గా నియమించబడ్డాడు. భారత రాష్ట్రపతి 2019, మార్చి 23న ఇతడితో ప్రమాణ స్వీకారం చేయించాడు. జాతీయ మానవ హక్కుల కమిషన్ సభ్యుడిగా కూడా పనిచేశాడు. కలకత్తాలో హైకోర్టు న్యాయమూర్తిగా ఉన్న కాలంలో పశ్చిమ బెంగాల్ స్టేట్ లీగల్ సర్వీసెస్ అథారిటీ, అండమాన్ - నికోబార్ లీగల్ సర్వీసెస్ అథారిటీ ఎగ్జిక్యూటివ్ చైర్మన్ గా ఉన్నాడు. నేషనల్ లీగల్ సర్వీసెస్ అథారిటీ సభ్యుడిగా కూడా నియమించబడ్డాడు. కలకత్తాలోని నేషనల్ యూనివర్శిటీ ఆఫ్ జురిడికల్ సైన్సెస్ ఎగ్జిక్యూటివ్ కమిటీ సభ్యుడిగా, ప్రధాన న్యాయమూర్తి నామినీగా పనిచేశాడు. ఆంధ్రప్రదేశ్ ప్రధాన న్యాయమూర్తిగా జస్టిస్ ఘోస్ నేషనల్ అకాడమీ ఆఫ్ లీగల్ స్టడీస్ అండ్ రీసెర్చ్ కులపతిగా కూడా ఉన్నాడు.

## చిత్రమాలిక

Pinaki_Chandra_Ghose_at_the_15th_Asian_Australasian_Congress_of_Neurological_Surgeons,_68th_Annual_Conference_of_The_Neurological_Society_of_India,_and_the_International_Meningioma_Society_Congress,_in_Mumbai.jpg|జస్టిస్ ఘోస్‌ను 2019లో జరిగిన న్యూరో సర్జరీ సమావేశంలో సత్కరించారు


## మూలాలు

వర్గం:1952 జననాలు
వర్గం:పశ్చిమ బెంగాల్ వ్యక్తులు
వర్గం:ఆంధ్రప్రదేశ్ హైకోర్టు ప్రధాన న్యాయమూర్తులు
వర్గం:భారతదేశ ప్రధాన న్యాయమూర్తులు
అడవి కాచిన వెన్నెల

**అడవి కాచిన వెన్నెల** 2014లో విడుదలైన తెలుగు సినిమా. మూన్ లైట్ డ్రీమ్స్ బ్యానర్ పై అక్కి విశ్వనాధరెడ్డి నిర్మించి దర్శకత్వం వహించిన ఈ సినిమాలో అరవింద్ కృష్ణ, మీనాక్షి దీక్షిత్, పూజా రామచంద్రన్ హీరో హీరోయిన్లుగా నటించారు. ఈ సినిమా 30 మే 2014లో విడుదలైంది.
## నటీనటులు
*అరవింద్ కృష్ణ 
*మీనాక్షి దీక్షిత్
*పూజ రామచంద్రన్‌
*వినోద్ కుమార్
*రిషి
*చిత్రం శీను
*సురేష్ 
*బేబీ అక్షర 
*పృథ్వీ 
*జోగి బ్రదర్స్
*ప్రవీణ్ 
*తాగుబోతు రమేష్ 
*జయలలిత

## సాంకేతిక నిపుణులు
*బ్యానర్: మూన్ లైట్ డ్రీమ్స్
*నిర్మాత, దర్శకత్వం : అక్కి విశ్వనాధరెడ్డి 
*సంగీతం: కార్తీక్ రోడ్రిగ్యుజ్డా. జోశ్యభట్ల
*పాటలు: సిరివెన్నెల
*ఎడిటింగ్: మార్తాండ్ కె వెంకటేష్ 
*సినిమాటోగ్రఫీ: ప్రసాద్, సాయి చరణ్

## మూలాలు

వర్గం:2014 సినిమాలు
వర్గం:2014 తెలుగు సినిమాలు
దేవిశ్రీ ప్ర‌సాద్ (2017 సినిమా)

**దేవిశ్రీ ప్ర‌సాద్‌** 2017లో విడుదలైన తెలుగు సినిమా. యశ్వంత్ మూవీస్ సమర్పణలో, ఆర్ ఓ క్రియేషన్స్ బ్యానర్‌పై ఆర్‌.వి.రాజు, డి.వెంకటేష్, ఆక్రోష్ నిర్మించిన ఈ చిత్రానికి   శ్రీ కిషోర్ దర్శకత్వం వహించాడు. ఈ సినిమాలో భూపాల్ రాజు, ధనరాజ్, మ‌నోజ్ నందం, పూజారామచంద్రన్ ప్రధాన పాత్రల్లో నటించారు.

## నటీనటులు
*ధ‌న‌రాజ్‌ 
*భూపాల్ రాజు
*మ‌నోజ్ నంద‌న్‌ 
*వినోద్ 
*పోసాని కృష్ణ‌ముర‌ళి
*పూజ రామచంద్రన్‌ 

## సాంకేతిక నిపుణులు
*దర్శకత్వం: శ్రీ కిషోర్
*నిర్మాత: ఆర్‌.వి.రాజు, డి.వెంకటేష్ ,  ఆక్రోష్
*సంగీతం: కమ్రాన్
*ఛాయాగ్రహణం: ఫణింద్రవర్మ అల్లూరి
*నిర్మాణ సంస్థ: యశ్వంత్ మూవీస్
*ఎడిటింగ్: ఎం.చంద్రమౌళి
*మాట‌లుః శేఖ‌ర్ విఖ్యాత్‌, శ్రీ కిషోర్‌  
*లైన్ ప్రొడ్యూస‌ర్ః చంద్ర వ‌ట్టికూటి

## మూలాలు

వర్గం:2017 తెలుగు సినిమాలు
పేర్ని వెంకటరామయ్య

పేర్ని వెంకటరామయ్య (పేర్ని నాని) ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన ఆంధ్రప్రదేశ్ అసెంబ్లీ ఎన్నికల్లో  మచిలీపట్టణం ఎమ్మెల్యేగా గెలిచి,

## రాజకీయ జీవితం
పేర్ని నాని తన  తండ్రి నుంచి వారసత్వంగా రాజకీయాల్లోకి వచ్చి 1999లో కాంగ్రెస్‌ పార్టీ తఅభ్యర్థిగా మచిలీపట్నం అభ్యర్థిగా పోటీ చేసి ఓడిపోయాడు. ఆయన 2004, 2009లో జరిగిన అసెంబ్లీ ఎన్నికల్లో మచిలీపట్నం నుండి  కాంగ్రెస్‌ పార్టీ ఎమ్మెల్యేగా గెలిచాడు. ఆయన 2011లో కిరణ్‌కుమార్‌రెడ్డి ప్రభుత్వంలో ప్రభుత్వ విప్‌గా పని చేసి, కాంగ్రెస్ పార్టీకి రాజీనామా చేసి 2013లో  వైఎస్సార్‌ సీపీలో చేరాడు. 

పేర్ని నాని 2014 ఎన్నికల్లో ఒత్తిడోయి, 2019లో జరిగిన ఆంధ్రప్రదేశ్ అసెంబ్లీ ఎన్నికల్లో  మచిలీపట్టణం ఎమ్మెల్యేగా గెలిచి ఆంధ్రప్రదేశ్ మంత్రి మండలి లో రవాణా, సమాచార శాఖ మంత్రిగా ఉన్నాడు.

## శాసనసభకు పోటీ

## ఇవి కూడా చూడండి

* రవాణా శాఖ (ఆంధ్రప్రదేశ్)

## మూలాలు
కళ్యాణ్ జ్యోతిసేన్ గుప్తా

**కళ్యాణ్ జ్యోతిసేన్ గుప్తా** (జ. 7 మే 1953) ఆంధ్రప్రదేశ్ హైకోర్టు ప్రధాన న్యాయమూర్తిగా హైదరాబాదులోని నల్సార్ న్యాయ విశ్వవిద్యాలయం ఛాన్సలర్ గా పనిచేశాడు. 2013, మే 21వ తేది నుండి ప్రధాన న్యాయమూర్తిగా ఉన్నాడు.

## జననం
కళ్యాణ్ జ్యోతిసేన్ గుప్తా 1953, మే 7న పశ్చిమ బెంగాల్ రాష్ట్రం, ముర్షిదాబాద్ జిల్లాలోని బైద్యాపూర్ గ్రామంలో జన్మించాడు.

## వృత్తి జీవితం
కళ్యాణ్ జ్యోతిసేన్ గుప్తా 1981, ఏప్రిల్ 21న న్యాయవాదిగా చేరి సివిల్, కాన్స్టిట్యూషనల్, క్రిమినల్ విషయాలు, మధ్యవర్తిత్వ విషయాలలో కలకత్తా హైకోర్టులో ప్రాక్టీస్ చేశాడు. అటు తరువాత 1997లో కలకత్తా హైకోర్టు శాశ్వత న్యాయమూర్తిగా నియమితులయ్యాడు. కొంతకాలం కలకత్తా హైకోర్టులో యాక్టింగ్ చీఫ్ జస్టిస్‌గా పనిచేశాడు. 2012-2013 మధ్యకాలంలో ఉత్తరాఖాండ్ హైకోర్టు న్యాయమూర్తిగా, 2013-2015 మధ్యకాలంలో ఆంధ్రప్రదేశ్ హైకోర్టు ప్రధాన న్యాయమూర్తిగా పనిచేశాడు. 2015 మే 18న సిక్కిం రాష్ట్ర లోకాయుక్త చైర్ పర్సన్ గా నియమించబడ్డాడు.

## మూలాలు

 
వర్గం:1953 జననాలు
వర్గం:జీవిస్తున్న ప్రజలు
వర్గం:పశ్చిమ బెంగాల్ వ్యక్తులు
వర్గం:ఆంధ్రప్రదేశ్ హైకోర్టు ప్రధాన న్యాయమూర్తులు
వర్గం:భారతదేశ ప్రధాన న్యాయమూర్తులు
దిలీప్ బాబాసాహెబ్ భోస్లే

జస్టిస్ **దిలీప్ బాబాసాహెబ్ భోసలే** (జ. 1956 అక్టోబరు 24) భారత న్యాయమూర్తి. 2019, మార్చి 23 నుండి లోక్‌పాల్ కమిటీ జ్యుడిషియల్ సభ్యుడిగా ఉన్నాడు. 70 సంవత్సరాల వయస్సు తరువాత ఈ పదవి నుంచి పదవీ విరమణ చేయనున్నాడు. 2016 జూలై నుండి 2018 అక్టోబరు వరకు అలహాబాదులోని హైకోర్టు ఆఫ్ జ్యుడికేచర్ మాజీ ప్రధాన న్యాయమూర్తిగా పనిచేశాడు.

## జీవిత విషయాలు
దిలీప్ 1956, అక్టోబరు 24న మహారాష్ట్ర లోని సాతారా జిల్లాలో జన్మించాడు. ఇతని తండ్రి బాబాసాహెబ్ భోసలే 1982 నుండి 1983 వరకు మహారాష్ట్ర ముఖ్యమంత్రిగా ఉన్నాడు. మామయ్య శివాజీరావు ఔరంగాబాదులోని మరాఠ్వాడ విశ్వవిద్యాలయానికి వైస్ ఛాన్సలర్గా పనిచేశాడు. జస్టిస్ భోసలే ముంబైలోని ప్రభుత్వ న్యాయ కళాశాలలో న్యాయవిద్యను అభ్యసించాడు.

## వృత్తిజీవితం
1980 జూన్ నెలలో బొంబాయి హైకోర్టులో ప్రాక్టీస్ ప్రారంభించినప్పుడు అక్కడి బార్‌ అసోసియేషన్ లో చేరాడు. 1986 నుండి 1991 వరకు కోర్టులో అసిస్టెంట్ గవర్నమెంట్ ప్లీడర్ గా, అసిస్టెంట్ పబ్లిక్ ప్రాసిక్యూటర్ గా పనిచేశాడు. 2001, జనవరిలో బొంబాయి హైకోర్టులో అదనపు న్యాయమూర్తిగా నియమితుడయ్యాడు. రెండు సంవత్సరాల తరువాత శాశ్వత న్యాయమూర్తిగా పదోన్నతిని కూడా పొందాడు. 2012 నుండి కర్ణాటక హైకోర్టులో సిట్టింగ్ జడ్జిగా ఉన్నాడు. ఆయన 2014 డిసెంబరు 8  నుండి 2016 జూలై 29 వరకు ఆంధ్రప్రదేశ్, తెలంగాణ ఉమ్మడి హైకోర్టు న్యాయమూర్తిగా పనిచేసి 2016, జూలై 30న అలహాబాద్ హైకోర్టు ప్రధాన న్యాయమూర్తిగా పదోన్నతి పొందాడు. 2018, అక్టోబరు 23న హైకోర్టు నుంచి పదవీ విరమణ చేశాడు.

## గుర్తించదగిన తీర్పులు
* భోసలే, జస్టిస్ యశ్వంత్ వర్మలతో కూడిన డివిజన్ బెంచ్ నామినేషన్లు దాఖలు చేసే చివరి తేదీ వరకు ఎన్నికల జాబితా నుండి నకిలీ పేర్లను తొలగించే అధికారాన్ని భారత ఎన్నికల సంఘానికి ఉందని తీర్పు ఇచ్చింది.

## మూలాలు

వర్గం:1956 జననాలు
వర్గం:మహారాష్ట్ర వ్యక్తులు
వర్గం:భారతదేశ ప్రధాన న్యాయమూర్తులు
రాఘవేంద్ర సింగ్ చౌహాన్

**రాఘవేంద్ర సింగ్ చౌహాన్** (జ. 24 డిసెంబరు 1959) భారతీయ న్యాయమూర్తి. ప్రస్తుతం ఉత్తరాఖండ్ హైకోర్టు ప్రధాన న్యాయమూర్తిగా ఉన్నాడు. తెలంగాణ హైకోర్టు ప్రధాన న్యాయమూర్తిగా, తెలంగాణ హైకోర్టు యాక్టింగ్ చీఫ్ జస్టిస్ గా పనిచేశాడు. రాజస్థాన్ హైకోర్టు, కర్ణాటక హైకోర్టు న్యాయమూర్తిగా కొంతకాలం పనిచేశాడు.

## జననం, విద్య
రాఘవేంద్ర సింగ్ చౌహాన్ 1959, డిసెంబరు 24న రాజస్థాన్ లో జన్మించాడు. బిఎ, ఎల్ఎల్.బి పూర్తిచేశాడు.
 
## వృత్తి జీవితం
1983, నవంబరు 13న రాజస్థాన్ హైకోర్టులో న్యాయవాదిగా తన వృత్తి జీవితాన్ని ప్రారంభించాడు. క్రిమినల్, సేవా విషయాలు ఇతడి స్పెషలైజేషన్. 2005, జూన్ 13న రాజస్థాన్ హైకోర్టు అదనపు న్యాయమూర్తిగా నియమితులయ్యాడు. 2008, జనవరి 24న శాశ్వత న్యాయమూర్తిగా పదోన్నతి పొందాడు. ఆ తరువాత 2015, మార్చి 10న కర్ణాటక హైకోర్టు న్యాయమూర్తిగా బదిలీ చేయబడ్డాడు. 2018, నవంబరు 8న తెలంగాణ హైకోర్టు న్యాయమూర్తిగా బదిలీ అయ్యాడు. 2019, ఏప్రిల్ 3న తెలంగాణ హైకోర్టు యాక్టింగ్ చీఫ్ జస్టిస్‌గా నియమితులయ్యాడు. 2019, జూన్ 22న తెలంగాణ హైకోర్టుకు ప్రధాన న్యాయమూర్తిగా నియమితులయ్యాడు. 2020, డిసెంబరు 31న ఉత్తరాఖండ్ హైకోర్టు ప్రధాన న్యాయమూర్తిగా నియమితులైన రాఘవేంద్ర సింగ్ చౌహాన్ 2021, జనవరి 7న ప్రమాణ స్వీకారం చేశాడు.

## మూలాలు

వర్గం:1959 జననాలు
వర్గం:జీవిస్తున్న ప్రజలు
వర్గం:భారతదేశ ప్రధాన న్యాయమూర్తులు
వర్గం:రాజస్థాన్ వ్యక్తులు
వర్గం:తెలంగాణ హైకోర్టు ప్రధాన న్యాయమూర్తులు
ఉర్పాద్ బీల్ సరస్సు

**ఉర్పాద్ బీల్ సరస్సు** అస్సాంలోని గోల్‌పారా జిల్లాలో అగియా గ్రామంలో గల ఒక సహజ సరస్సు .  ఈ సరస్సు గోల్పారా నుండి 9 కిలోమీటర్ల దూరంలో ఉంది.

## ప్రత్యేకత

అస్సాం దిగువ ప్రాంతంలోని అతిపెద్ద సహజ సరస్సులలో ఉర్పాద్ బీల్ ఒకటి.

## నివాసం

ఉర్పాద్ బీల్ అనేక రకాల చేపలు, పక్షులకు సహజ నివాసం.  ఈ సరస్సు గ్రేటర్ అడ్జంటెంట్, కాటన్ పిగ్మీ గూస్, బయా వీవర్స్, లెస్సర్ విష్లింగ్ డక్, కింగ్ ఫిషర్ లకు ముఖ్యమైన నివాస స్థలం.  ఈ సరస్సు వాటర్ లిల్లీ, కామన్ వాటర్ హైసింత్ వంటి జల మొక్కలకు కూడా ప్రసిద్ది చెందింది.

## సంరక్షణ

అస్సాం సాంఘిక సంక్షేమ శాఖ మంత్రి ప్రమీల రాణి బ్రహ్మ, ఉర్పాద్ బీల్‌ను అందంగా తీర్చిదిద్దడానికి 24 ఫిబ్రవరి 2020 న ఒక కోటి రూపాయల విలువైన ప్రాజెక్టుకు పునాది వేశారు.

## మూలాలు


వర్గం:అసోం
వర్గం:సరస్సులు
వర్గం:నీటి మొక్కలు
సంచారి విజయ్

**సంచారి విజయ్‌** భారతదేశానికి చెందిన సినిమా నటుడు. ఆయన కన్నడ, తమిళ్, తమిళ భాషా చిత్రాల్లో నటించాడు.విజయ్‌ 2011లో వచ్చిన రంగప్ప హోంగ్బిట్నా సినిమా ద్వారా సినీరంగంలోకి అడుగు పెట్టాడు. ఆయన 2015లో ట్రాన్స్‌జెండర్‌గా నటించిన "నాను అవనల్ల.. అవలు" సినిమా గాను జాతీయ అవార్డు అందుకున్నాడు.

## జననం, విద్యాభాస్యం
సంచారి విజయ్‌ 18 జూలై 1983లో పంచనహళ్లి గ్రామం, కడూరు తాలూకా, చిక్కమగళూరు జిల్లా, కర్ణాటక రాష్ట్రంలో జన్మించాడు. ఆయన తండ్రి బసవరాజయ్య సినీ నటుడు, సంగీత దర్శకుడు, తల్లి గౌరమ్మ నర్స్, జానపద గాయని. విజయ్ ఇంజినీరింగ్ పూర్తి చేసి సంచారి థియేటర్ తో ఆర్టిస్ట్ గా కోర్స్ పూర్తి చేశాడు.

## మరణం
సంచారి విజయ్‌ 2021 జూన్ 12న రేషన్‌ పంపిణి చేసేందుకు తన స్నిహితులతో కలిసి వెళ్లి తిరిగి ఇంటికి వస్తుండగా బెంగళూరు జేపీఎనగర్‌లోని ఎల్‌అండ్‌టీ సౌత్‌సిటీ వద్ద రాత్రి 11.30గంటల సమయంలో వాళ్లు ప్రయాణిస్తున్న ద్వికచక్ర వాహనం అదుపు తప్పి విద్యుత్తు స్తంభాన్ని ఢీకొట్టింది. ప్రమాదంలో విజయ్ తలకు తీవ్ర గాయమైంది, చెన్నైలోని ఓ ఆస్పత్రిలో చికిత్స పొందుతూ బ్రెయిన్‌ డెడ్‌ అయ్యి 2021 జూన్ 15న మరణించాడు. విజయ్ అంత్యక్రియలు ప్రభుత్వ లాంఛనాలతో ఆయన స్వగ్రామంలో నిర్వహించారు.

## నటించిన సినిమాలు

## మూలాలు

వర్గం:కన్నడ సినిమా నటులు
పద్మ కుమత

**పద్మ కుమత** కన్నడ సినిమా నటి. చోమన దుడి (1975), బయలు దారీ (1976), ఫలితంషా (1976), అవస్థే (1987), అరివు (2017) వంటి సినిమాలలో నటించింది.

## సినిమారంగం
*పద్మ కుమత* ముప్పైకి పైగా సినిమాల్లో నటించింది. *మంతనా* సీరియల్ తో సహా కన్నడంలో అనేక సీరియల్స్ లో నటించింది.

## సినిమాలు

* * [[చోమన దుడి]] * (1975)
* *శివ మెచ్చిడా కన్నప్ప* (1988)
* *శ్రీ వెంకటేశ్వర మహిమే* (1988)
* *దేవత మనుష్య* (1988)
* *సింధూర తిలక* (1992)
* *బేవు బెల్లా* (1993)
* *నాన్ హెండి చెన్నగిడాలే* (2000)

## అవార్డులు

## మరణం
పద్మ 2017, మార్చి 6న గుండెపోటుతో మరణించింది.

## మూలాలు

## బయటి లింకులు
* 

వర్గం:కన్నడ సినిమా నటీమణులు
వర్గం:2017 మరణాలు
టి.బి. రాధాకృష్ణన్

**తొట్టాటిల్ భాస్కరన్ నాయర్ రాధాకృష్ణన్** (29 ఏప్రిల్ 1959 – 3 ఏప్రిల్ 2023) భారతీయ న్యాయమూర్తి. రాధాకృష్ణన్ కలకత్తా హైకోర్టు, తెలంగాణ హైకోర్టు, హైదరాబాద్ హైకోర్టు, ఛత్తీస్‌గఢ్ హైకోర్టులకు ప్రధాన న్యాయమూర్తిగా, కేరళ హైకోర్టు న్యాయమూర్తిగా పనిచేశాడు.

## ప్రారంభ జీవితం, విద్య
రాధాకృష్ణన్ 1959, ఏప్రిల్ 29న ఎన్. భాస్కరన్ నాయర్, కె. పరుకుట్టి అమ్మ దంపతులకు కొల్లాం గ్రామంలో జన్మించాడు. కొల్లాంలోని సెయింట్ జోసెఫ్స్ కాన్వెంట్, ప్రభుత్వ బాయ్స్ హైస్కూల్ విద్యను పూర్తిచేసి తిరువనంతపురంలోని ఆర్య సెంట్రల్ స్కూల్, ట్రినిటీ లైసియం, ఎఫ్ఎమ్ఎన్ కాలేజ్, (కొల్లాం), కోలార్ గోల్డ్ ఫీల్డ్స్ లా కాలేజ్ (కోలారు) లలో ఉన్నత విద్యను చదివాడు.

## వృత్తి జీవితం
1983, డిసెంబరులో న్యాయవాదిగా చేరిన రాధాకృష్ణన్ తిరువనంతపురంలో ప్రాక్టీస్ ప్రారంభించాడు. తరువాత కొచ్చిలోని కేరళ హైకోర్టుకు మారాడు. అక్కడ పౌర, రాజ్యాంగ, పరిపాలనా విషయాలలో ప్రాక్టీస్ చేశాడు. 2004, అక్టోబరు 14న కేరళ హైకోర్టు శాశ్వత న్యాయమూర్తిగా నియమించబడ్డాడు. 2017, మార్చి 18న ఛత్తీస్‌గఢ్ హైకోర్టు ప్రధాన న్యాయమూర్తిగా నియమితుడుయ్యాడు. హైదరాబాద్ హైకోర్టు ప్రధాన న్యాయమూర్తిగా బదిలీ చేయబడి 2018, జూలై 7న ప్రమాణ స్వీకారం చేశాడు. 2019, జనవరి 1న తెలంగాణ హైకోర్టు మొదటి ప్రధాన న్యాయమూర్తిగా నియమితులయ్యాడు. కలకత్తా హైకోర్టు ప్రధాన న్యాయమూర్తిగా బదిలీ చేయగా, 2019 ఏప్రిల్ 7న ప్రమాణ స్వీకారం చేశాడు.
## మరణం
బి. రాధాకృష్ణన్ అనారోగ్యంతో బాధపడుతూ కొచ్చిలోని ఓ ప్రైవేట్ ఆస్పత్రిలో చికిత్స పొందుతూ 3 ఏప్రిల్ 2023న మరణించాడు.

## మూలాలు

వర్గం:1959 జననాలు
వర్గం:కేరళ హైకోర్టు ప్రధాన న్యాయమూర్తులు
వర్గం:కేరళ న్యాయవాదులు
వర్గం:కేరళ వ్యక్తులు
వర్గం:భారతదేశ ప్రధాన న్యాయమూర్తులు
వర్గం:తెలంగాణ హైకోర్టు ప్రధాన న్యాయమూర్తులు
గురు వందనం

thumb|ఆది గురు ఫోటో
"గురు " అనే సంస్కృత పదం, **గు**, **రు** అనే రెండు మూల అక్షరాలతో రూపొందించబడింది. దీనిలో "**గు** "అంటే చీకటి అని ,"**రు**" అంటే తొలగించుట   అని అర్థం . 
అంటే అజ్ఞానమనే అంధకారాన్ని తొలగించి మన జీవితానికి జ్ఞానమనే వెలుగు ను ప్రసాదించే వ్యక్తి  యే  గురువు అని అర్థం.
## శ్లోకం

గురుర్బ్రహ్మా గురుర్విష్ణుః
గురుర్దేవో మహేశ్వరః
గురుః సాక్షాత్ పరబ్రహ్మ
తస్మై శ్రీ గురవే నమః

## శ్లోకం చరిత్ర
సనాతన ధర్మాన్ని ఆచరించే  వాళ్లందరికీ  ఈ శ్లోకం  కంఠోపాఠం . ఈ శ్లోకం - వేదవ్యాస  విరచిత స్కాంద పురాణాంతర్గత ప్రథమాధ్యాయం లోని "**గురుగీత**" యందు 58 వ శ్లోకం. ఈ  గురుగీత ,స్వయంగా పరమేశ్వరుడు పార్వతికి ఉపదేశించినది. ఈ గురుగీత లో గురు శబ్ద నిర్వచనము, గురు స్వరూపము, గురు సేవా విధానం ఇంకా సద్గురు లక్షణాలు వంటి ఎన్నో విషయాలు  చెప్పబడ్డాయి.

## శ్లోకం అర్థం
ఈ శ్లోకంలో -గురువుని  బ్రహ్మ గా , విష్ణువు గా  , మహేశ్వరునిగా వర్ణించారు. బ్రహ్మ ను  సృష్టి కర్తగా, విష్ణువు ను స్థితి కారునిగా, శివుణ్ణి  లయకారునిగా మన  పురాణాల్లో  చెప్పబడింది. అంటే, మనలో మంచి ఆలోచనలను సృష్టించి, మనని ధార్మికం గా జీవించేలా చేసి, మనలోని చెడుని లయం  చేయడానికి వచ్చిన  త్రిమూర్త్యాత్మక పరబ్రహ్మా రూపమే "గురువు" అని మనం భావించవచ్చును.

### మూలాలు :

వర్గం:సంస్కృత శ్లోకాలు
శర్మాన్ జోషి

**శర్మాన్ జోషి** భారతదేశానికి చెందిన సినిమా నటుడు. ఆయన ఇంగ్లీష్, హిందీ, మరాఠీ, గుజరాతీ భాషల్లో నాటకాల్లో నటించి, వాటిని నిర్మించి దర్శకత్వం వహించాడు. ఆయన 1999లో హిందీలో విడుదలైన గాడ్ మదర్ సినిమా ద్వారా సినీ రంగంలోకి అడుగు పెట్టాడు. ఆయన 2001లో విడుదలైన స్టైల్ సినిమాలో తొలిసారి హీరోగా నటించాడు. శర్మాన్ జోషి  రంగ్ దే బసంతి, గోల్ మాల్, 3 ఇడియట్స్, మిషన్ మంగళ్ వంటి చిత్రాల్లో సహాయ నటుడి పాత్రల్లో నటించాడు.

## నటించిన సినిమాలు

### గాయకుడిగా

## మూలాలు

వర్గం:హిందీ నటులు
వర్గం:హిందీ సినిమా నటులు
షెహర్ ఔర్ సప్నా

**షెహర్ ఔర్ సప్నా**, 1963లో విడుదలైన హిందీ సినిమా. ఖ్వాజా అహ్మద్ అబ్బాస్ దర్శకత్వం వహించిన ఈ సినిమాలో దిలీప్‌రాజ్‌, నానా పల్సీకర్‌, మన్మోహన్‌ కృష్ణ, డేవిడ్‌ అబ్రహం, అన్వర్‌ హుస్సేన్‌, సురేఖా పరాకర్‌ తదితరులు నటించారు. 1964 జరిగిన 11వ భారత జాతీయ చలనచిత్ర పురస్కారాలలో, ఉత్తమ చలన చిత్రం అవార్డును గెలుచుకుంది, ఉత్తమ చిత్రంగా ఫిల్మ్‌ఫేర్ అవార్డుకు ఎంపికైంది.

## కథా సారాంశం
ఒక యువ జంట ఒక నగరంలో తమ సొంత ఇల్లు కోసం ప్రయత్నం చేస్తుంటారు. అయితే, వేగంగా అభివృద్ధి చెందుతున్న నగరంలోకి కొత్త జీవితంమీద ఆశతో అనేక మంది ప్రజలు తరలివస్తుంటారు.

## నిర్మాణం
అబ్బాస్ తన జీవితంలో ఒకానొక సమయంలో ఫుట్‌పాత్‌పై పడుకున్న తన అనుభవాలను తన మూడు ఇతర చిత్రాలలో ఉపయోగించాడు. చాలా సన్నివేశాలను బయటి ప్రాంతాలలో చిత్రీకరించినప్పటికీ, ముంబై మురికివాడలు, రోడ్లలో, షూస్ట్రింగ్ బడ్జెట్‌లో, కీలకమైన సన్నివేశాల కోసం, స్థూపాకార డ్రెయిన్‌పైప్‌లను స్టూడియోలకు తీసుకువెళ్ళారు. పట్టణంలోని పేదవారి జీవితాన్ని చూపించడానికి, రైల్వే లైన్ మురికివాడలు, గుడిసెలతో పూర్తి చేశారు.

## నటవర్గం
* దిలీప్ రాజ్ (పైడి జైరాజ్ కుమారుడు)
* సురేఖా పార్కార్
* మన్మోహన్ క్రిషన్
* అన్వర్ హుస్సేన్
* డేవిడ్ అబ్రహం
* నానా పాల్సికర్ (జానీ)
* అసిత్ సేన్
* జగదీష్ కమల్
* రషీద్ ఖాన్
* కమలకర్ రిలే (దొంగ)

## పాటలు
# "హజార్ ఘర్ హజార్ దార్ యే సబ్ హై అజ్నాబీ మాగర్" - మన్మోహన్ కృష్ణ
# "పత్తర్ కా భగవాన్ యెహన్ హై" - మన్మోహన్ కృష్ణ
# "ప్యార్ కో ఆజ్ నాయి తార్ నిభన హోగా" - మన్మోహన్ కృష్ణ
# "యే షామ్ భీ కహాన్ హుయ్" - మన్మోహన్ కృష్ణ

## అవార్డులు
* 1963: ఉత్తమ చలన చిత్రానికి జాతీయ చలనచిత్ర పురస్కారం 
* ఉత్తమ దర్శకుడిగా 1964 అకాడమీ ఆఫ్ ఆర్ట్ అవార్డు.
* 1964: ఫిల్మ్‌ఫేర్ అవార్డులు
** ఉత్తమ సహాయ నటుడు - నానా పాల్సికర్ : విజేత
** ఉత్తమ చిత్రం: *నామినేటెడ్* 
** ఉత్తమ దర్శకుడు: కె.ఎ.అబ్బాస్: *నామినేటెడ్*
** ఉత్తమ కథ: కెఎ అబ్బాస్: *నామినేట్*
** ఉత్తర ప్రదేశ్ ఫిల్మ్ జర్నలిస్ట్ అస్న్. ఉత్తమ సంగీతం/దర్శకుడికి లక్నో అవార్డు: జెపి కౌశిక్
** బెంగాల్ ఫిల్మ్ జర్నలిస్ట్స్ అస్న్. ఉత్తమ సంగీతం/దర్శకుడిగా కలకత్తా అవార్డు: జెపి కౌశిక్

## మూలాలు

## బయటి లింకులు
*   
* షెహార్ ఔర్ సప్నా ట్రివియా

వర్గం:1963 సినిమాలు
వర్గం:హిందీ సినిమాలు
ఇదేం దెయ్యం

**ఇదేం దెయ్యం** 2017లో విడుదలైన తెలుగు సినిమా. ఏ.వి ర‌మ‌ణ‌మూర్తి స‌మ‌ర్ప‌ణ‌లో చిన్మ‌య‌నంద ఫిల్మ్స్ బ్యానర్ పై ఎస్. స‌రిత నిర్మించిన ఈ చిత్రానికి వి. ర‌వివ‌ర్మ ద‌ర్శ‌క‌త్వం వహించాడు. ఈ సినిమాలో మాగంటి శ్రీనాథ్, సాక్షి క‌క్క‌ర్ , ర‌చ‌న స్మిత్, రుచి పాండే, ర‌చ్చ ర‌వి, కిరాక్ ఆర్.పి ప్రధాన పాత్రల్లో నటించారు. ఈ సినిమా 4 ఆగష్టు 2017న విడుదలైంది. 

## కథ
ముగ్గురు స్నేహితులు రాజేష్(శ్రీనాథ్), ఆది(కిర్రాక్ ఆర్పీ), గిటార్ గిరి(రచ్చ రవి)  ప్రేమించి పెళ్లి చేసుకోవాల‌నుకుంటారు. కానీ ఏ ఒక్క అమ్మాయి వీరిని ఇష్టపడదు. ఇలాంటి సమయంలో ఒక ముగ్గురు అందమైన అమ్మాయిలు వీరిని ఇష్టపడతారు. అయితే వాళ్ళ ప్రవర్తన విచిత్రంగా ఉండడంతో వీళ్ళ గురించి తెలుసుకున్న ముగ్గురు యువకులు వాళ్ళ  బారి నుండి ఎలా  తప్పించుకున్నారు అనేదే మిగతా సినిమా కథ.

## నటీనటులు
*మాగంటి శ్రీనాథ్  
*సాక్షి క‌క్క‌ర్ 
*ర‌చ‌న స్మిత్ 
*రుచి పాండే 
*ర‌చ్చ ర‌వి 
*కిరాక్ ఆర్.పి
*జీవా  
*గౌతం రాజు  
*అప్పారావు  
*అర్షిత్ సాయి

## సాంకేతిక నిపుణులు
*బ్యానర్: చిన్మ‌య‌నంద ఫిల్మ్స్ 
*నిర్మాత: ఎస్. స‌రిత
*ద‌ర్శ‌క‌త్వం: వి. ర‌వివ‌ర్మ 
*సంగీతం: బాలు స్వామి
*సహ నిర్మాత‌లు:ఎమ్. ర‌త్న శేఖ‌ర్ రావుఎమ్. మ‌ధుసూద‌న్ రెడ్డివి. రామ్ కిషోర్ రెడ్డిఎమ్. సౌజ‌న్య‌
*కెమెరా: కృష్ణ ప్ర‌సాద్
*పాట‌లు: సాయి కుమార్
*నేప‌థ్య సంగీతం: ఏలేంద‌ర్

## మూలాలు
హిమా కోహ్లీ

**హిమా [[కోహ్లీ]]** (జ. 2 సెప్టెంబరు 1959) భారతీయ న్యాయమూర్తి. ప్రస్తుతం తెలంగాణ హైకోర్టు ప్రధాన న్యాయమూర్తిగా పనిచేస్తోంది. ఈ పదవిలోకి వచ్చిన మొదటి మహిళా న్యాయమూర్తి ఈమె. ఇంతకుముందు ఢిల్లీ హైకోర్టు న్యాయమూర్తిగా పనిచేసింది.

## జననం, విద్యాభ్యాసం
కోహ్లీ 1959, సెప్టెంబరు 2న న్యూఢిల్లీలో జన్మించింది. న్యూఢిల్లీలోని మందిర్ మార్గ్ లోని సెయింట్ థామస్ గర్ల్స్ సీనియర్ సెకండరీ స్కూల్ లో పాఠశాల విద్యను పూర్తిచేసింది. 1979లో ఢిల్లీలోని సెయింట్ స్టీఫెన్స్ కళాశాల నుండి హిస్టరీలో బిఎ, ఢిల్లీ విశ్వవిద్యాలయం నుండి పోస్ట్ గ్రాడ్యుయేట్ డిగ్రీని, విశ్వవిద్యాలయం క్యాంపస్ లా సెంటర్ నుండి న్యాయ పట్టా సంపాదించింది.

## వృత్తి జీవితం
కోహ్లీ 1984లో ఢిల్లీ బార్ కౌన్సిల్‌లో చేరింది. ఢిల్లీలో న్యాయశాస్త్రం అభ్యసించి 1999-2004 మధ్యకాలంలో న్యూఢిల్లీ మునిసిపల్ కౌన్సిల్‌కు న్యాయవాదిగా పనిచేసింది. ఢిల్లీ కాలుష్య నియంత్రణ కమిటీ, నేషనల్ అగ్రికల్చరల్ కో-ఆపరేటివ్ మార్కెటింగ్ ఫెడరేషన్ ఆఫ్ ఇండియా, నేషనల్ కో-ఆపరేటివ్ డెవలప్‌మెంట్ కార్పోరేషన్‌తో సహా అనేక ఢిల్లీ, కేంద్ర ప్రభుత్వ సంస్థలకు న్యాయ సలహాదారుగా నియమించింది. ఢిల్లీ హైకోర్టు న్యాయ సేవల కమిటీతో న్యాయ సహాయ సేవలను కూడా అందించింది.

2006, మే 29న కోహ్లీని ఢిల్లీ హైకోర్టులో అదనపు న్యాయమూర్తిగా నియమించి, 2007 ఆగస్టు 29న శాశ్వత నియామకం చేయబడింది. ఢిల్లీ హైకోర్టులో తన పదవీకాలంలో, ఇప్పటికే అనేక బెయిల్ మంజూరు చేసిన ఖైదీలను నిర్బంధించడంపై విచారణకు పిలుపునివ్వడం, నేరానికి పాల్పడిన బాలల గుర్తింపును రక్షించడం, దృశ్యమాన వికలాంగులను ప్రభుత్వ విద్యా సంస్థలలో చదువుకునేలా సౌకర్యాలు కల్పించడం మొదలైన పనులు చేసింది.

2020లో కరోనాపై ఢిల్లీ ప్రభుత్వం ప్రతిస్పందనను పర్యవేక్షించే కమిటీకి కోహ్లీ నాయకత్వం వహించింది. కరోనాకు సంబంధించి ప్రైవేట్ ప్రయోగశాలలు పరీక్షలు నిర్వహించడానికి అనుమతులివ్వడం ఆలస్యం చేసినందుకు కేంద్ర ప్రభుత్వం, ఇండియన్ కౌన్సిల్ ఫర్ మెడికల్ రీసెర్చ్ ని కోహ్లీ మందలించింది.

2021లో తెలంగాణ హైకోర్టు ప్రధాన న్యాయమూర్తిగా నియమించబడి, 2019లో ఆంధ్రప్రదేశ్ హైకోర్టు నుండి తెలంగాణ హైకోర్టు విడిపోయిన తరువాత, ప్రధాన న్యాయమూర్తి పదవిని పొందిన మొదటి మహిళగా నిలిచింది.

2017 నుండి కోల్‌కతాలోని పశ్చిమ బెంగాల్ నేషనల్ యూనివర్శిటీ ఆఫ్ జురిడికల్ సైన్సెస్ జనరల్ కౌన్సిల్‌లో పనిచేసింది. 2020 జూన్ 30 నుండి న్యూఢిల్లీలోని నేషనల్ లా యూనివర్శిటీకి కౌన్సిల్‌లో పనిచేసింది. 2020 మే 20 నుండి ఢిల్లీ స్టేట్ లీగల్ సర్వీసెస్ అథారిటీ చైర్‌పర్సన్ అయింది.

## మూలాలు

వర్గం:1959 జననాలు
వర్గం:ఢిల్లీ వ్యక్తులు
వర్గం:ఢిల్లీ హైకోర్టు ప్రధాన న్యాయమూర్తులు
వర్గం:తెలంగాణ హైకోర్టు ప్రధాన న్యాయమూర్తులు
వర్గం:భారతదేశ ప్రధాన న్యాయమూర్తులు
పీవీ రంగయ్య నాయుడు

పాలచోల్ల వెంకట రంగయ్య నాయుడు (పి.వి. రంగయ్య నాయుడు అని కూడా పిలుస్తారు) (జననం 1933 ఏప్రిల్ 6) భారతదేశ 10 వ లోక్సభ సభ్యుడు. అతను ఆంధ్రప్రదేశ్‌లోని ఖమ్మం లోక్సభ నియోజకవర్గం నకు ప్రాతినిధ్యం వహించాడు. రాజకీయాల్లో చేరడానికి ముందు ఇండియన్ పోలీస్ సర్వీసులో డైరెక్టర్ జనరల్ ఆఫ్ పోలీస్ గా తన దేశానికి సేవలందించారు. 1972 లో నాయుడుకు భారత పోలీసు పతకం లభించింది. 1983 లో విశిష్ట సేవ కోసం రాష్ట్రపతి పోలీసు పతకాన్ని అందుకున్నారు. పి.వి నరసింహారావు ప్రభుత్వంలో కేంద్ర మంత్రిగా పనిచేశారు. 1991 నుండి 1996 వరకు. టెలికమ్యూనికేషన్స్ ఉప మంత్రిగా, విద్యుత్, జల వనరుల శాఖ మంత్రిగా పనిచేశారు. అతను ఇండియన్ పోలీస్ సర్వీస్ నుండి పదవీ విరమణ చేసినప్పటి నుండి ఇండియన్ నేషనల్ కాంగ్రెస్ పార్టీ సభ్యుడిగా ఉన్నారు.

## మూలాలు
* Official biographical sketch in Parliament of India website 

వర్గం:1933 జననాలు
వర్గం:జీవిస్తున్న ప్రజలు
వర్గం:10వ లోక్‌సభ సభ్యులు
వర్గం:ఖమ్మం జిల్లా రాజకీయ నాయకులు
వర్గం:ఖమ్మం జిల్లా నుండి ఎన్నికైన లోక్‌సభ సభ్యులు
వర్గం:ఖమ్మం జిల్లాకు చెందిన కేంద్ర మంత్రులు
గ్రంధి వెంకటరెడ్డి నాయుడు

**గ్రంధి వెంకటరెడ్డి నాయుడు** (1885-1967) భారతీయ రాజకీయ నాయకుడు, సంయుక్త ఆంధ్రప్రదేశ్ రాష్ట్రానికి మొదటి న్యాయశాఖా మంత్రి. ఆంధ్రప్రదేశ్ కొత్తగా ఏర్పడిన రాష్ట్రంగా మారినప్పుడు, మొదటి ముఖ్యమంత్రి నీలం సంజీవరెడ్డి మంత్రివర్గంలో గ్రంథి వెంకటరెడ్డి నాయుడు మంత్రిగా పనిచేశారు.

## తొలి జీవితం
గ్రంథి వెంకటరెడ్డి నాయుడు (గ్రంధి వెంకటరెడ్డి, జి.వి.రెడ్డి నాయుడు) 1885 జూన్ 18 న భారతదేశంలోని ఆంధ్రప్రదేశ్ లోని పశ్చిమ గోదావరి జిల్లా నరసపురంలో ఒక ప్రసిద్ధ బలిజ కుటుంబంలో జన్మించారు (తరువాత తెలగా అయ్యారు). అతని తండ్రి నరసింహారావు నరసపురంలో భూస్వామి. అతని తాత వెంకట రెడ్డి నాయుడు మున్సిఫ్ (సిర్కా 1840). గ్రంథి, కె.వి.రెడ్డి నాయుడు అనుచరుడు.

వెంకటరెడ్డి నాయుడు, మద్రాసు విశ్వవిద్యాలయం నుండి తన బి.ఎ, ఎల్.ఎల్.బి డిగ్రీలను అందుకున్నాడు, 1918 లో బార్‌కు పిలిచాడు, మద్రాస్ హైకోర్టులో న్యాయవాదిగా చేరాడు. మూడు దశాబ్దాలుగా న్యాయవృత్తిని అభ్యసించిన తరువాత, అతను తన అభ్యాసాన్ని తన జన్మస్థలమైన నరసపురానికి మార్చాడు.

## వ్యక్తిగత జీవితం
విశాఖపట్నం జిల్లా, విజయనగరానికి చెందిన రాజా సేవలో ఉన్న వైద్య వైద్యుడు డాక్టర్ చాపా మంగయ్య నాయుడు కుమార్తె వెంకటలక్ష్మిని వివాహం చేసుకున్నాడు. ఈ దంపతులకు నలుగురు కుమారులు, ఒక కుమార్తె ఉన్నారు, వీరు కేశవ రామమూర్తి (న్యాయవాది), వెంకట నరసింహారావు (న్యాయవాది), వెంకటేశ్వరరావు (వ్యవసాయం), సూర్య ప్రకాశరావు (ప్రభుత్వ సేవ). ఆయన మనవడు జస్టిస్ గ్రంథి భవానీ ప్రసాద్. అతని మనవడు, కృష్ణ గ్రంథి జూరిస్ డాక్టర్ (యుఎస్ఎ), హైదరాబాద్ జూబ్లీ హిల్స్ వద్ద గ్రంథి లా ఛాంబర్స్ అనే న్యాయ సంస్థను స్థాపించారు.

## రాజకీయ జీవితం
వెంకటరెడ్డి నాయుడు తన ప్రారంభ యవ్వనాన్ని భారత స్వాతంత్ర్య ఉద్యమంలో గడిపారు. ఆ తరువాత జస్టిస్ పార్టీలో చేరారు. గోదావరి జిల్లాతో పాటు పశ్చిమ గోదావరి జిల్లాలో జస్టిస్ పార్టీ అధ్యక్షుడిగా పనిచేశారు. 1955లో నరసాపురం నుండి కాంగ్రెస్ పార్టీ అభ్యర్థిగా పోటీచేసి, శాసనసభ్యుడిగా ఎన్నికై, ఆంధ్రప్రదేశ్ రాష్ట్రానికి మొదటి న్యాయశాఖా మంత్రి అయ్యారు. ఎండోమెంట్స్, లా ఆఫీసర్స్, జైళ్లు, సబార్డినేట్ కోర్టుల మంత్రిగా కూడా పనిచేశారు. మద్రాస్ విశ్వవిద్యాలయం, ఆంధ్ర విశ్వవిద్యాలయంలో సెనేట్, సిండికేట్ సభ్యుడు. వివిధ రాష్ట్ర ప్రభుత్వ చర్యలలో ముసాయిదా కమిటీ సభ్యుడు. అతను వరకట్న నిషేధ చట్టం యొక్క ముసాయిదా కమిటీ ఛైర్మన్, ఇది 1956 సెప్టెంబరులో శాసనసభలో ప్రవేశపెట్టబడింది. అతను విశాలాంధ్రలో దిగువ కోర్టులను, పశ్చిమ గోదావరి జిల్లాలో పాఠశాలలను స్థాపించాడు.

## పదవులు
1922 - నరసాపురం తాలూకా బోర్డు అధ్యక్షుడు (ఈ పదవికి ఐదుసార్లు ఏకగ్రీవంగా ఎన్నికయ్యారు)
1936 - గోదావరి జిల్లా బోర్డు అధ్యక్షుడు. పశ్చిమ గోదావరి జిల్లా ఏర్పడిన తరువాత ఆయన తిరిగి జిల్లా బోర్డు అధ్యక్షుడుగా ఎన్నికయ్యారు. బోర్డు అధ్యక్షుడిగా పదేళ్లపాటు పనిచేశారు.
1930 - మద్రాస్ ప్రెసిడెన్సీలోని శాసనమండలి సభ్యుడు
1955 - ఆంధ్రప్రదేశ్ రాష్ట్ర శాసనసభ సభ్యుడు
1955-1957 - న్యాయశాఖా మంత్రి, ఆంధ్రప్రదేశ్ ప్రభుత్వం

## మూలాలు

వర్గం:1885 జననాలు
వర్గం:1967 మరణాలు
వర్గం:ఆంధ్రప్రదేశ్ శాసన సభ్యులు
వర్గం:పశ్చిమ గోదావరి జిల్లా రాజకీయ నాయకులు